Χαμός στα social media με το ένταλμα σύλληψης του Κώστα Βαξεβάνη - Documento\nΑρχική » Χαμός στα social media με το ένταλμα σύλληψης του Κώστα Βαξεβάνη\nΧαμός στα social media με το ένταλμα σύλληψης του Κώστα Βαξεβάνη\n21.03.2021 | 12:44\nΤα social media πήραν φωτιά τη νύχτα, μετά το δημοσίευμα του Documento, ότι εκδόθηκε ένταλμα σύλληψης εναντίον του δημοσιογράφου και εκδότη του Documento, Κώστα Βαξεβάνη από την Ελληνική Αστυνομία.\nΤο ένταλμα εκδόθηκε μετά από μήνυση αστυνομικών της ΓΑΔΑ, η οποίοι πριν δύο ημέρες , είχαν στείλει εξώδικο στο Documento, γιατί δημοσίευε καταγγελίες πολιτών ότι βασανίστηκαν στη ΓΑΔΑ. Τις καταγγελίες είχαν δημοσιεύσει δεκάδες site, αλλά οι 22 αστυνομικοί της ΓΑΔΑ που κανένας δεν κατονόμασε αλλά οι ίδιοι αυτοπροσδιορίστηκαν ως βασανιστές, έστειλαν εξώδικα μόνο στο Documento και την Εφημερίδα των Συντακτών.\nΠολλοί καυτηρίασαν την εξέλιξη αυτή, χαρακτηρίζοντας την αδιανόητη για μια δημοκρατική χώρα, ενώ άλλοι χρήστες τα ονόματα των μηνυτών αστυνομικών, σε ένδειξη συμαπαράστασης, ζητώντας από τους αστυνομικούς να τους στείλουν κι αυτούς ένταλμα σύλληψης.\n“ΈΝΤΑΛΜΑ ΣΥΛΛΗΨΗΣ για παραβίαση προστασίας προσωπικών δεδομένων, ψάχνουν τον Μπογδ..εε.. τον Κυρανακ.. όχι; εεε.. τον Βαξεβάνη ντε”.\n— el Castor (@genus_Castor) March 20, 2021\nΔεν είσαι μόνος. Είμαστε πολλοί που ως ομοιοπαθείς σε στηρίζουμε και είμαστε μαζί σου.\n— Γιάννης Μυλόπουλος (@MylopYannis) March 21, 2021\nΕλευθεροτυπία -το δίχως άλλο! Όλο και πιο κοντά με Ερντογάν λέμε!!!\nΨάχνουν να συλλάβουν τον Κώστα Βαξεβάνη «διότι δεν συνεμορφώθη» – Documento https://t.co/Sr1WQ2HueK\n— Maria Kanellopoulou (@makanello) March 21, 2021\nΤον Κυρανακη να φανταστώ τον συνέλαβαν, όπως και τον οδηγο της κ.Μπακογιάννη, όπως και τον αστυνομικό που ξυλοφόρτωνε στη Νέα Σμύρνη. Τι τα θες η Δικαιοσύνη είναι του Κούλη #Βαξεβανης\n— Aspasia (@Aspasia78060902) March 21, 2021\nΥπάρχει πλέον η πεποίθηση στον κόσμο ότι στην κυβέρνηση θέλουν να το χοντρύνουν. Αυτό είναι η αρχή για να τελειώνουν με τα πολιτικά δικαιώματα των πολιτών.\nΧάνουν παντού, σε όλα τα πεδία και θέλουν να εκδικηθούνε, ξεκινώντας παραδειγματικά από#Βαξεβανηςhttps://t.co/fjo2HBY5Qt\n— Ιamda (@l_md_) March 21, 2021\nΕάν είσαι καταδικασμένος ναζί κάνεις διακοπές στις Βρυξέλλες.\nΕάν είσαι δημοσιογράφος τρέχουν να σε συλλάβουν…#Βαξεβανης\n— Xristos s* (@xsview) March 20, 2021\nΈβγαλαν ένταλμα σύλληψης για τον Κώστα Βαξεβάνη επειδή και μόνο δημοσίευσε τις καταγγελίες περί της απαγωγής και του πολύωρου βασανισμού μου. Δήθεν για παραβίαση προσωπικών δεδομένων.\nΘίχτηκαν αυτοί που με απήγαγαν για παράνομα υποκλαπείσες συνομιλίες δίχως εισαγγελική σφραγίδα\n— Άρης Π. (@DelgadoSero) March 20, 2021\nΟι αστυνομικοί λέει, έκαναν μήνυση στον Βαξεβάνη, γιατί παραβίασε τα προσωπικά τους δεδομένα επειδή δημοσιοποίησε τα ονόματα αυτών των αστυνομικών που έκαναν το εξώδικο. Την επόμενη φορά να στείλετε εξώδικο ως ματωμένα κυκλάμινα, θλιμμένα ονειρα και βασανισμένες καρδιές, παιδιά\n— GioDim_ (@tou_diaolou) March 20, 2021\nSOCIAL MEDIA • ΚΩΣΤΑΣ ΒΑΞΕΒΑΝΗΣ • ΣΥΛΛΗΨΗ


Δύο φαγητά του μπελά, της μπεσαμέλ, της μαμάς συναγωνίζονται για μία και μόνη θέση στον ουρανίσκο του ΟΝΕΜΑΝ.\nΟι ομοιότητες προφανείς: Μπεσαμέλ, μεγάλη ταλαιπώρια της Ελληνίδας της μάνας για την προετοιμασία των υλικών, φούρνος και κυριακάτικα τραπέζια με το συγγενολόι. Οι λεπτομέρειες όμως μετράνε, εκείνες οι μικρές προσωπικές προτιμήσεις που κάνουν τη διαφορά στον ουρανίσκο και μόνο.\nΜουσακά ο Χρήστος Χατζηιωάννου\nΕίμαι ευτυχής με αυτό το δίλημμα. Γιατί ξέρω γιατί μουσακά και γιατί όχι παστίτσιο.\nΜουσακά γιατί η μελιτζάνα είναι ο βασιλιάς των λαχανικών. Και αυτή η συγχορδία που δημιουργείται από την τηγανισμένη υφή της μαζί με τα ζουμιά που στάζουν πάνω της από τον κιμά και την μπεσαμέλ (τα οποία συγκρατεί εν είδει μαέστρου η πατάτα) έχει γραφτεί για ελληνικούς ουρανίσκους. Υπέροχος συνδυασμός λαχανικών, κρέατος και μαγειρικής αλητείας.\nΌχι στο παστίτσιο γιατί είναι ο φτωχός ξάδερφος μιας καλής μακαρονάδας με κιμά. Κι αν ξέρεις να φτιάχνεις καλά μία τέτοια, δεν έχεις κανέναν λόγο να κρυφτείς πίσω από την γεύση τριών εκατοστών μπεσαμέλ.\nΠαστίτσιο ο Μάνος Χωριανόπουλος\nΟμολογώ ότι επί χρόνια τον είχα αδικήσει τον μουσακά, καθώς υπήρξα το αντίθετο του χορτοφάγου. Ό,τι φύτρωνε η καλλιεργούνταν δεν υπήρχε στο διαιτολόγιό μου για πολλά χρόνια, οπότε ο μουσακάς με τις μελιτζάνες του ήταν απαγορευμένος. Αργότερα, όταν ξεπέρασα το μίσος μου για λαχανικά, φρούτα και οπωροκηπευτικά ο μουσακάς συνάντησε άλλο ένα ανυπέρβλητο εμπόδιο. Μου έφερνε στο μυαλό τη γελοία εικόνα του “mousaka” για τον τουρίστα-σανδάλι-κάλτσα (με όποια σειρά θέλετε). Πλέον τα έχουμε βρει, αλλά είναι αργά.\nΤο παστίτσιο ήταν το αγαπημένο μου φαγητό στην παιδική μου ηλικία και παραμένει. Παχυντικό, με μπόλικη μπεσαμέλ, πικάντικο ενίοτε, αναλόγως τη συνταγή, ο βασιλιάς των θερμίδων και χωρίς μελιτζάνες και άλλες φλωριές. Παρά το ότι αποκατέστησα τις σχέσεις μου με τον μουσακά σταδιακά, στο συγκεκριμένο δίλημμα το παστίτσιο λέει στις μελιτζάνες “καλώς τα παιδιά 3-0”.\nΜουσακά η Ρομίνα Δερβεντλή\nΌχι, δεν πεθαίνω για τον μουσακά. Αλλά σιχαίνομαι το παστίτσιο. Κι αυτό επειδή τα μακαρόνια με κιμά είναι το φαγητό που θα μπορούσα να τρώω ξανά και ξανά στη μέρα της μαρμότας μου. Ναι, κύριοι, το πιο θεσπέσιο αλμυρό έδεσμα που χάρισε ο θεός στην ανθρωπότητα είναι η μακαρονάδα (μόνο σπαγγετόνι Νο7) με κιμά. Χωρίς τυρί να νοθεύει την ουράνια γεύση της. Και φυσικά χωρίς πηχτή μπεσαμέλ και κρατσαρισμένα κομμάτια που κόλλησαν στο ταψί μόνο και μόνο για να τα φτύνεις διακριτικά στην χαρτοπετσέτα.\nΑλλά από την άλλη θα σας καταλάβω αν βγάλετε νικητή το παστίτσιο. Είναι ότι πιο κοντά στα μακαρόνια με κιμά. Αν και ποτέ δεν θα καταλάβω την εσωτερική ανάγκη που σε ωθεί να περιμένεις άλλο ένα μισάωρο για να φας κάτι υποδεέστερο του αρχικού πιάτου. Είναι σαν έρχεται λεωφορείο με την Σοφία Βεργκάρα έτοιμη για όλα κι εσύ να λες, όχι,μωρέ, θα περιμένω το επόμενο που θα έχει την Σοφία, τη φίλη του Τάκη από το πανεπιστήμιο. Και όχι η Σοφία του Τάκη δεν μπορεί να είναι καλύτερη από την Βεργκάρα. Καμία δεν είναι.\nΠατσίτσο ο Στέφανος Τριαντάφυλλος\nΚάποτε ένας λαμπρός άνδρας (λογικά) είχε μια ιδέα, που έμελλε να αλλάξει τον κόσμο μας. Αποφάσισε να ενώσει τα μακαρόνια, τον κιμά και τη μπεσαμέλ και να ποιήσει πατσίτσιο. Πήρε τα τρία πιο γαμάτα υλικά στον κόσμο (δάσκαλε, τη φέτα την προσθέτω εγώ από δίπλα, μην ανησυχείς – συνεχίζω επάξια το έργο σου) και δημιούργησε το καλύτερο φαγητό στον κόσμο.\nΈτσι είναι. Παστίτσιο uber alles, λοιπόν. Και στο σπίτι χωρίζουμε τις μερίδες με τετραγωνικά μέτρα και τρώει ο καθένας με το δικό του φτυαράκι.\nΟ μουσακάς από την άλλη, αυτός ο άγνωστος, αν και έχει προοπτικές και δυνατότητες έχει ένα πολύ βασικό μειονέκτημα. Ένα deal-breaker, που δεν χωρά συμβιβασμούς. Αν πάψει να κάνει παρέα με μελιτζάνες, μπορεί να έχει μια ευκαιρία στο μέλλον. Διότι απλούστατα η μελιτζάνα είναι η προσωποποίηση (;) του κακού στον κόσμο. Είναι το “χειρότερο” στο “ό,τι χειρότερο”. Είναι το λαχανικό, που πιθανότατα αν εξαφανιστεί θα κάνει τον κόσμο μας ένα κλικ καλύτερο. Δεν έχω δοκιμάσει ποτέ και ούτε πρόκειται. Να μην έκανε κακές παρέες.\nΜουσακά ο Ηλίας Αναστασιάδης\nΔύο μεγάλες παρανοήσεις συνέβησαν στο πατρικό μου σπίτι. Η πρώτη είναι ότι η μαμά, χωρίς να ρωτήσει κανέναν, νόμιζε ότι η μπεσαμέλ είναι κάτι που αρέσει σε όλο τον κόσμο. Η δεύτερη είναι ότι η μαμά, πάλι χωρίς να ρωτήσει κανέναν, νόμιζε ότι δεν μας αρέσουν οι μελιτζάνες.\nΗ χούντα του παστίτσιου και ο γύψος της μπεσαμέλ (ξέρω ότι έχει κι ο μουσακάς μπεσαμέλ, αλλά μη μου το χαλάς τώρα) γράφτηκε με μελανά γράμματα στο μενού του πατρικού μου, μέχρι που ενήλικος πια ανακάλυψα τη μαγεία του κολοκυθιού, της μελιτζάνας, της παρέας τους με τον κιμά και την πατάτα.\nΤο παστίτσιο του συστήματος μπεσαμέλ-μακαρόνια-κιμάς είναι πιο βαρετό συμβάν από όλα τα “Πάμε Πακέτο” μαζί (όχι, εσύ Βίκυ, εσύ είσαι μια χαρά). Ο μουσακάς παρότι μπρανταρίστηκε από τους πολέμιους ως κλασική, ελληνική, τουριστική πρόταση, ξεφτίλισε το mainstream και στέκει καμαρωτό στο καλύτερο σουπλά της ελληνικής κουζίνας.\nΠαστίτσιο η Ελιάνα Χρυσικοπούλου\nΧοντρό μακαρόνι, παχιά στρώση σπιτική μπεσαμέλ με μοσχοκάρυδο, αρμυρούτσικος κατακόκκινος κιμάς με γαρύφαλλο, κίτρινο τυρί τριμμένο. Και κούνημα. Καλό κούνημα ταψιού, πιρούνιασμα στα μακαρόνια, ώστε ο κιμάς και τα τυριά να κρυφτούν καλά μέσα στους παχουλούς σωλήνες pasta και να κάνουν ξανά την εμφάνισή τους στο στόμα σου.\nΑυτό είναι το παστίτσιο, η σπεσιαλιτέ της μαμάς μου, που δεν προλάβαινε να φτιάχνει ταψιά για να τα δίνω στις φίλες μου, που μου άφηνε καβάτζα πυρέξ στο ψυγείο όταν έφευγε για διακοπές και την έβγαζα όλο το Δεκαπενταύγουστο. Αυτό το ίδιο παστίτσιο το έχω τελειοποιήσει πλέον, το απολαμβάνω παραμιλώντας μπουκωμένη “γεια στα χέρια μου”, ενώ παράλληλα το χρησιμοποιώ ως υπερόπλο γοητείας (κολλάει τους άντρες περισσότερο και από μίνι-τακούνια-wonderbra). Θα μου πεις, το ίδιο πράγμα μπορεί να κάνει και ένας ωραίος μουσακάς. Δεν αντιλέγω. Αλλά δεν προτίθεμαι για κανέναν άντρα να κλειστώ 3 ώρες στην κουζίνα να τηγανίζω μελιτζάνες, τις όποιες δεν συμπαθώ καν πάρα πολύ. Και μάλλον την ίδια άποψη είχε και η μαμά μου, διότι στο δικό μας σπιτικό, Εθνικό Φαγητό ήταν το παστίτσιο.\nΜουσακάς και με εννιά μποφόρ ο Πάνος Κοκκίνης\nΘέλω να σας πω ένα μυστικό. Η μάνα μου είναι άθλια μαγείρισσα. Απλά δεν το ξέρει. Και αν μάθει πως σας το κάρφωσα, είναι σίγουρο ότι -παρότι μοναχοπαίδι- θα με αποκληρώσει. Τι σχέση έχει αυτό με το δίλημμα; Ότι επειδή βαριόταν να φτιάξει μουσακά (σ.σ. ενώ παστίτσιο έχωνε την ξαδέλφη της την Δέσποινα να μας ετοιμάσει) μου πούλαγε επίχρόνια κάτι που ονόμαζε «ψευτο-μουσακά». Δηλαδή απλά πατάτες με κιμά στην κατσαρόλα. Όντως εντελώς ζώο και εγώ, της το ζήταγα συνέχεια. Ήταν το αγαπημένο μου φαγητό. Και διατυμπάνιζα ότι είναι καλύτερος από τον μουσακά.\nΌλα αυτά μέχρι την πρώτη στιγμή που δοκίμασα κανονικό μουσακά, δηλαδή όταν πήγα στο ναυτικό. Ο σεφ σε μια από τις φρεγάτες που υπηρετούσα ήταν εκπαιδευμένος στην Ελβετία σεφ. Και, αφού έδινε σαβούρα στους υπόλοιπους, έπαιρνε καμία δεκαρία από εμάς και μας τάιζε νέκταρ από το ειδικό prive ταψί που είχε ετοιμάσει.\nΈνα τέτοιο ταψί είχαμε βάλει ανάμεσά μας, εγώ και ένας ψαράς από την Χαλκιδική, κατά την διάρκεια μιας καταιγίδας εν πλω. Είμαστε στην μέση Παρμενίωνα κάπου έξω από την Θάσο και οι μοναδικοί στο πλοίο που δεν ξερνούσαν τα έντερα τους ήταν ο αρχιπλοίαρχος, ο πλοίαρχος και εμείς οι δυο.\nΚάπως έτσι βρεθήκαμε εντελώς μόνοι στην τραπεζαρία. Ο καθένας καθισμένος στην αντίθετη μεριά του τραπεζιού. Και κάθε φορά που το πλοίο έγερνε από την μια ή την άλλη πλευρά, τρώγαμε διαδοχικά και από μια κουταλιά μουσακά. Πολύ απλά δεν θα έμπαινα σε τέτοιο κόπο για κανένα παστίτσιο.\nΠαστίτσιο η Έλενα Μπουζαλά\nΕπειδή δεν υπάρχει τίποτα καλύτερο από ένα πιάτο μακαρόνια με κιμά, κομψά κομμένα σε ένα πιάτο, με λεπτή μπεσαμέλ και πολύ τριμμένο τυρί από πάνω ( η μητέρα μου το βάζει στο τέλος του ψησίματος, Χρήστο). Στα παιδικά χρόνια μου (αφού τελικά κάνουμε ομαδική ψυχοθεραπεία) αυτό ήταν το φαγητό του Σαββάτου, κάτι σαν γιορτή το είχε δει η μαμά μου (επειδή ήμασταν όλοι μαζί), αυτό που έβρισκα και έτρωγα κρύο από το ψυγείο μετά από ξενύχτι, εκείνο που έπαιρνα μαζί μου σε μπολ, ως φοιτήτρια. Μου αρέσει και ο μουσακάς, αλλά βγάζω την μελιτζάνα. Το μόνο που αξίζει τελικά στον μουσακά είναι οι πατάτες.\nΠατσίτσιο ο Στέλιος Αρτεμάκης\nΜου αρέσει πολύ ο μουσακάς, δε λέω. Ειδικά όπως το φτιάχνει η μάνα μου. Θα με πεις μαμάκια τώρα αλλά δε νομίζω ότι διαφέρω από τους υπόλοιπους Έλληνες άντρες κάτω των 50, που έχουν μείνει σπίτι μέχρι τα τριάντα, που παίρνουν ταπεράκι μουσακά στη δουλειά, που παντρεύονται και νοικιάζουν στην ίδια πολυκατοικία δύο ορόφους πιο κάτω, που βάζουν τη γυναίκα του να μαθητεύσει κοντά στη μαμά για να φτιάχνει το μουσακά ίδιο και απαράλαχτο. Λοιπόν η φανταστική αυτή συνταγή είναι χωρίς πατάτες και χωρίς μελιτζάνες, με μακαρόνια και κιμά. Πατσίτσιο λέγεται αυτό; Α, τι λες;\nΜουσακά ο Θανάσης Κρεκούκιας\nΌποιος δε γουστάρει τις μελιτζάνες έχει προβλήματα. Όποιος δε γουστάρει τις πατάτες είναι βλαμμένος. Όποιος δε γουστάρει τα μακαρόνια με κιμά να πάει να κοιταχτεί. Όποιος δε γουστάρει το παστίτσιο είναι παλαβωμένος. Αλλά όποιος πει ότι δε γουστάρει τον μουσακά, να έρθει να το πει μπροστά μου. Εκεί τελειώνουν όλα. Ανοίγω παρένθεση. Χρήστο Χατζηιωάννου είσαι ποιητής. Ο τροβαδούρος της γεύσης. Κλείνω παρένθεση. Την ξανανοίγω. Χρήστο Χατζηιωάννου έχω δακρύσει. Την ξανακλείνω. Και καταλήγω. Δυο είναι οι λέξεις που έχουν χαρακτηρίσει την μεταπολεμική Ελλάδα στον υπόλοιπο κόσμο. Μουζάκα και μαλάκα. Για το μουζάκα βάζεις και το γκρικ μπροστά. Για το μαλάκα όχι. Είναι πατενταρισμένο στη φυλή. Σταματάω γιατί δεν έχει νόημα. Αρχίζω και χάνω τον ειρμό. Χρήστο Χατζηιωάννου μου έφτιαξες το πρωινό. Δεσμεύομαι να σε πάω στο χωριό μου να φας μουσακά από τον Βασιλάκη τον Μίγγα. Κλαίω. Από συγκίνηση. Μουσακάς. Αμήν.\nΜουσακά η Νίκη Χαγια\nΓια μένα δεν τίθεται καν δίλημμα. Καθότι χορτοφαγικη φαμιλια ο μουσακάς είναι για μασ ότι το γουρουνοπουλο για τον Οβελιξ. Ένας γευστικος οργασμος με φρεσκα λαχανικά, κιμα απο σόγια και πλούσια μπεσαμελ. Τι και αν κάθε φορα που τον φτιαχνω κάνω μια κουζίνα εμπόλεμη ζώνη, με το που βάζω την πρώτη μπουκιά στο στόμα και σκάει η γεύση της μελιτζανας, με τη ζουμερη πατατουλα και το κολοκυθακι, ξεχνάω το πλύσιμο που έχω για μετα (που εντάξει εδω που τα λέμε ούτως η αλλιώς δεν θα το έκανα εγω, αλλα το αγόρι).\nΠαστίτσιο Ογκρατέν ο Άλκης Βασιλείου\nΓια να είμαι ειλικρινής, τόσο το παστίτσιο όσο και ο μουσακάς, δεν ανήκουν ούτε καν στο top 30 των γαστριμαργικών επιλογών μου. Για την ακρίβεια, αν δεν μου ανακοίνωνε μια μέρα περιχαρής η γιαγιά μου -που έμαθε να μαγειρεύει στα 70 της- “Άλκη μου, σήμερα έχουμε παστίτσιο”, νομίζω δεν θα το ζητούσα ποτέ στη ζωή μου.\nΤέλος πάντων, επειδή η γιαγιά μου, αποφάσισε να βγει στη σύνταξη και να γίνει τυπική γιαγιά, λίγο πριν μπει στην 8η δεκαετία της ζωής της, δεν ήθελα να της χαλάσω το χατίρι, αλλά έθεσα μια σημαντική πρϋπόθεση. “Γιαγιά ο κιμάς δεν μου αρέσει και η μπεσαμέλ θέλω να είναι όσο πιο λίγη γίνεται. Φτιάξε κάτι με τυρί που να είναι στεγνό και ξεροψημένο”. Και… εγένετο ογκρατέν, το οποίο στο οικογενειακό τραπέζι παρουσιάστημε εν χορδαίς και οργάνοις, αναγκάζοντας τον παππού μου να αναφωνήσει “κούκλα μου, 50 χρόνια παντρεμένοι, πρώτη φορά μου μαγειρεύεις”.\nΚαι τι φαγητό ε; Ογκρατέν!!!\nΜουσακά ο Μάνος Μίχαλος\nΚάθε φορά που γράφουμε για φαγητό στο Αιώνιο Δίλημμα, ο Κρεκούκιας μας λέει και από έναν τύπο στο χωριό του που το κάνει τέλεια και ο Θανάσης είναι ο Καλλίδης του χωριού που τα έχει φάει όλα. Ας επιστρέψω στο θέμα, στο δίλημμα θέλω να πω: Μικρός φοβόμουν τη μελιτζάνα. Αυτή η μπλαβί απόχρωση, τα σποράκια μέσα και το “νιανιά” που γίνεται με την πρώτη πηρουνιά μου προκαλούσαν ένα ρίγος, ψηλά στην πλάτη.\nΜε τα χρόνια, όμως, ωρίμασα και κατάλαβα ότι χωρίς τη μελιτζάνα, παπουτσάκια δεν έχει. Και τα παπουτσάκια ήταν η πρώτη κίνηση καλής θέλησης προς τον μουσακά. Έτσι κι αλλιώς ποτέ δεν τρελάθηκα με το στυφό παστίτσιο, οπότε έψαχνα κάτι για να το αντικαταστήσω στο ταψί μου (όχι μου, αλλά καταλαβαίνετε). Ο μουσακάς επί της ουσίας είναι το πιο περιγραφικό φαγητό, για τη φιλοσοφία αυτής της χώρας: βάλτα όλα μαζί, κάντα κιμά, κάντα πατάτα και άσε τη μελιτζάνα να έρθει τελευταία στιγμή να σώσει τα πράγματα. Όχι;\nΜουσακά η Ιωάννα Μαμάη\nΜετά από ένα σερί φιλοσοφημένων διλημμάτων όπου κάναμε κατάθεση ψυχής ορισμένοι, όπως θα έλεγε και ο Μικρούτσικος, το συγκεκριμένο δίλημμα μάλλον μπήκε γιατί κάποιοι δεν άντεξαν τα ψυχολογικά μας. ΟΚ, δεν τρέχει τίποτα που λέει και το νέο άσμα της Κατερίνας Στικούδη. Προσωπικά για εμένα δίλημμα δεν υπάρχει γιατί ο μουσακάς όχι απλά βάζει κάτω το παστίτσιο αλλά νικά με 4-0 εκτός έδρας. Τα μακαρόνια με οτιδήποτε είδος κρέας από μοσχάρι μέχρι κιμά μου φέρνουν τέτοια αηδία που και μόνο στη σκέψη μπορώ να κάνω εμετό. Ενώ ο μουσακάς; Αγνή μελιτζανούλα, πατατούλα και κιμάς (για να πάρεις και το σίδηρό σου). Μουσακάς ftw και δεν ακούω κουβέντα.\nΔΙΛΗΜΜΑ ΤΕΛΟΣ: ΜΟΥΣΑΚΑΣ ΜΕ 61,5%\nΗ μελιτζάνα έδινε βραχεία κεφαλή στο σκορ για το μουσακά, η μελιτζάνα ισοφάρισε όταν προς στιγμή το παστίτσιο βρήκε το ρυθμό του, η μελιτζάνα έβαλε τα γκολ της νίκης. Ντέρμπι λέμε!


PANELIAKOS, Boston USA: Απευθείας στα πλέι οφ του Champions League ο Ολυμπιακός\nΟ Ολυμπιακός… κέρδισε έναν γύρο στα προκριματικά του Champions League. Η πρόκριση της Λιόν επί της Γιουβέντους στέλνει απευθείας τους πρωταθλητές Ελλάδας στα πλέι οφ του Champions League στις 25 Σεπτέμβρη, ενώ του εξασφαλίζει τους ομίλους του Europa League σε περίπτωση που αποκλειστεί\nΑν η Λιόν δεν κάνει το… θαύμα, που θα είναι η κατάκτηση του Champions League, τότε ο Ολυμπιακός θα αγωνιστεί απευθείας στα πλέι οφ του Champions League. Και σε περίπτωση αποκλεισμού του, θα έχει εξασφαλισμένη τη θέση στους ομίλους του Europa League.\nΗ μεγάλη πρόκριση των Γάλλων επί της Γιουβέντους στο Τορίνο (έχασαν 2-1, αλλά προκρίθηκαν λόγω του υπέρ τους 1-0 στον πρώτο αγώνα), έφεραν το… δώρο για την ομάδα του Μαρτίνς. Η οποία κέρδισε έναν γύρο και από τον τρίτο προκριματικό γύρο, θα αγωνιστεί απευθείας στα πλέι οφ του Champions League στις 25 Σεπτεμβρίου (τα ματς είναι διπλά).\nΑπό τη στιγμή που η Λιόν θα είναι στο Final 8 του Champions League τις ημέρες των κληρώσεων για τον πρώτο και δεύτερο προκριματικό γύρο του Champions League (στις 9 και 10 Αυγούστου), δεν θα ξέρουμε ποια θα έχει κατακτήσει το φετινό τρόπαιο στην πιο περίεργη χρονιά όλων των εποχών.\nΚάτι που σημαίνει πως οι κληρώσεις θα γίνουν με το access list που υπάρχει τώρα. Όταν στις 23 Αυγούστου θα ανακηρυχθεί ο πρωταθλητής Ευρώπης και αν αποτελεί ομάδα που έχει εξασφαλίσει συμμετοχή στην επόμενη διοργάνωση μέσω του πρωταθλήματος, τότε το… ντόμινο θα είναι το εξής:\nΟ πρωταθλητής (Αγιαξ) της 11ης χώρας (Ολλανδία) στο ranking της UEFA θα μπει κατευθείαν στους ομίλους και όχι στα play off.\nΟι πρωταθλητές (Σλάβια και Ολυμπιακός) της 13ης και 14ης χώρας (Τσεχία και Ελλάδας) στο ranking της UEFA θα μπουν στα play off και όχι στον 3ο προκριματικό γύρο.\nΚάτι που σημαίνει πως ο Ολυμπιακός εξασφαλίζει την ευρωπαϊκή του παρουσία τουλάχιστον μέχρι τον ερχόμενο Δεκέμβριο. Είτε μέσω του Champions League, είτε μέσω του Europa League.


Ορισμός εκπροσώπου του Δήμου για την Έκτακτη Γενική Συνέλευση του ΚΕΚ Ν. Κορινθίας Α.Ε. -\nΑριθμός Απόφασης 331/2017\nΘέμα 3ο Ε.Η.Δ.: «Ορισμός εκπροσώπου του Δήμου για την Έκτακτη Γενική Συνέλευση του ΚΕΚ Ν. Κορινθίας Α.Ε.»\nΟ Πρόεδρος, αφού διαπίστωσε απαρτία, κήρυξε την έναρξη της συνεδρίασης του Δημοτικού Συμβουλίου και πρότεινε στο Συμβούλιο τη συζήτηση εκτός ημερήσιας διάταξης, ως κατεπείγον, του θέματος «Ορισμός εκπροσώπου του Δήμου για την Έκτακτη Γενική Συνέλευση του ΚΕΚ Ν. Κορινθίας Α.Ε.», επειδή η Συνέλευση θα πραγματοποιηθεί στις 2-10-2017. Το Δημοτικό Συμβούλιο ομόφωνα δέχθηκε να συζητήσει το ανωτέρω θέμα εκτός ημερήσιας διάταξης, ως κατεπείγον και ν΄ αποφασίσει επ΄αυτού.\nΟ Πρόεδρος εισηγούμενος το 3ο θέμα εκτός ημερήσιας διάταξης με τίτλο «Ορισμός εκπροσώπου του Δήμου για την Έκτακτη Γενική Συνέλευση του ΚΕΚ Ν. Κορινθίας Α.Ε.», ενημέρωσε τα μέλη του Δημοτικού Συμβουλίου ότι ο Δήμος συμμετέχει ως μέτοχος στην Εταιρεία «Κέντρο Επιμόρφωσης και Κατάρτισης Νομού Κορινθίας» (ΚΕΚ Ν. ΚΟΡΙΝΘΙΑΣ Α.Ε.).\nΣτη συνέχεια ο Πρόεδρος έθεσε υπόψη των μελών το υπ’ αριθμ. 4839/08-09-2017 έγγραφο της εν λόγω Εταιρείας περί ορισμού ενός συμβούλου με τον αναπληρωτή του για τις τακτικές και έκτακτες Γενικές Συνελεύσεις των Μετόχων της Εταιρείας και ένα εκπρόσωπο που θα παρευρεθεί στη συνεδρίαση την 2.10.2017.\nΟ Πρόεδρος έδωσε το λόγο στο κ. Δήμαρχο, ο οποίος πρότεινε τον κ. Τσίτουρα Δημήτριο, μέλος του Τοπικού Συμβουλίου της Δημοτικής Κοινότητας Κορίνθου, ως τακτικό σύμβουλο και τον κ. Βορτελίνο Σπυρίδωνα, επίσης μέλος του Τοπικού Συμβουλίου της Δημοτικής Κοινότητας Κορίνθου, ως αναπληρωματικό σύμβουλο. Εκπρόσωπο του Δήμου για την ημέρα της Γενικής Συνέλευσης (2-10-2017) πρότεινε το Δημοτικό Σύμβουλο κ. Κων/νο Παρτσινέβελο.\nΤο Δημοτικό Συμβούλιο αφού έλαβε υπόψη όλα τα παραπάνω εκτεθέντα από το Πρόεδρο, το αρ. 4839/2017 έγγραφο του ΚΕΚ Α.Ε. και τις διατάξεις του καταστατικού της εταιρείας\n1. Ορίζει σύμβουλο για την έκτακτη Γενική Συνέλευση των Μετόχων της Εταιρείας «Κέντρο Επιμόρφωσης και Κατάρτισης» Νομού Κορινθίας τον κ. Τσίτουρα Δημήτριο, μέλος του Τοπικού Συμβουλίου της Δημοτικής Κοινότητας Κορίνθου, αναπληρούμενο από τον κ. Βορτελίνο Σπυρίδωνα επίσης μέλος του Τοπικού Συμβουλίου της Δημοτικής Κοινότητας Κορίνθου.\n2. Ορίζει τον κ. Κων/νο Παρτσινέβελο –Δημοτικό Σύμβουλο, εκπρόσωπο του Δήμου Κορινθίων, ο οποίος θα παρευρεθεί στην διεξαχθείσα έκτακτη Γενική Συνέλευση ΚΕΚ Ν.Κορινθίας ΑΕ την 2-10-2017.\nΗ ανωτέρω απόφαση έλαβε αύξοντα αριθμό 17 / 331 / 2017.\nΈγκρισης μετάβασης του Δημάρχου στην Μόσχα –Ρωσίας, για συμμετοχή στη 2η Σύνοδο Δημάρχων


Χαρτικά - ChaniaPack - Λιανικό & Χονδρικό εμπόριο ειδών συσκευασίας και αναλώσιμων ειδών.\nΣτους χώρου μας θα βρείτε χαρτιά υγείας ,χαρτιά κουζίνας ,ζικ ζακ και χαρτοπετσέτες.\nΓια Επαγγελματίες, Εστιατόριο-Ψητοπωλείο, Καφετέρια-Bar, Χαρτιά Επαγγελματικών Συσκευών, Χαρτιά Υγείας, Χαρτικά\nΡολό Υγείας Επαγγελματικά Συσκευών\nΓια Επαγγελματίες, Εστιατόριο-Ψητοπωλείο, Καφετέρια-Bar, Χαρτιά Επαγγελματικών Συσκευών, Χαρτικά\nΡολό Υγείας Συσκευών Smart 600g (CENTER PULL)\nMini Market, Αγροτικές Εργασίες, Αρτοποιία, Βιομηχανία, Για Επαγγελματίες, Εμπορικά, Εστιατόριο-Ψητοπωλείο, Καφετέρια-Bar, Κοσμηματοπωλεία, Κρεοπωλείο, Μεταφορέας, Ξενοδοχεία, Χαρτιά κουζίνας, Χαρτικά, Χρωματοπωλείο\nΧαρτί Κουζίνας 2×4,5kg\nΧαρτί Κουζίνας Jumbo 2kg\nΓια Επαγγελματίες, Εμπορικά, Κοσμηματοπωλεία, Χαρτιά κουζίνας, Χαρτικά\nΧαρτί Κουζίνας Maxi 350g\nΑρτοποιία, Βιομηχανία, Για Επαγγελματίες, Εμπορικά, Εστιατόριο-Ψητοπωλείο, Καφετέρια-Bar, Κοσμηματοπωλεία, Κρεοπωλείο, Ξενοδοχεία, Χαρτιά Υγείας, Χαρτικά, Χρωματοπωλείο\nΧαρτί Υγείας Ariana 120gr. 10τμχ. DECO Κόκκινο\nΑρτοποιία, Για Επαγγελματίες, Εστιατόριο-Ψητοπωλείο, Καφετέρια-Bar, Ξενοδοχεία, Χαρτικά, Χαρτοπετσέτες\nΧαρτοπετσέτα Εστιατορίου Craft\n3.40€ – 4.30€\nΧαρτοπετσέτα Εστιατορίου Κόκκινη\nΧαρτοπετσέτα Εστιατορίου Κρέμ\nΧαρτοπετσέτα Εστιατορίου Μαύρη\nΧαρτοπετσέτες 33×33εκ. 70φύλλα\nΧαρτοπετσέτες Επαγγελματικές 24×24 750φύλλα\nΧαρτοπετσέτες Πολυτελείας 33×33 100φύλλα\nΡολό υγείας επαγγελματικής χρήσης. Ανθεκτικό και απορροφητικό. Τεμάχια ανά κιβώτιο: 12 .\nΜεικτό Βάρος ανά τεμάχιο: 450g\nΡολό υγείας επαγγελματικής χρήσης. Ανθεκτικό και απορροφητικό. Τεμάχια ανά κιβώτιο: 6\nΜεικτό Βάρος ανά τεμάχιο: 600g\nΧαρτί Κουζίνας 2x192m εξαιρετικά απορροφητικό και ανθεκτικό με τεχνολογία micro nested. Ιδανικό για όλες τις επαγγελματικές χρήσεις.\nΧαρτί Κουζίνας 190m εξαιρετικά απορροφητικό και ανθεκτικό με τεχνολογία micro nested. Δεν αφήνει χνούδι. Ιδανικό για όλες τις χρήσεις.\nΧαρτί Κουζίνας 38m εξαιρετικά απορροφητικό και ανθεκτικό με τεχνολογία point to point. Δεν αφήνει χνούδι. Ιδανικό για όλες τις χρήσεις.\nΧαρτί Υγείας ανάγλυφο, 3πλού φύλλου απορροφητικό και απαλό. Τεμάχια ανά κιβώτιο: 6×8\nΜεικτό βάρος ανά τεμάχιο: 120g\nΧαρτοπετσέτα Craft εξαιρετικά μαλακή και απορροφητική.\nΧαρτοπετσέτα Κόκκινη εξαιρετικά μαλακή και απορροφητική.\nΧαρτοπετσέτες πολυτελείας σε διάφορα χρώματα.\nΧαρτοπετσέτα 33×33 cm εξαιρετικά μαλακή και απορροφητική. Φύλλα ανά τεμάχιο: 70 , Βάρος: 130g\nΧαρτοπετσέτα εστιατορίου 24×24 cm, μαλακή και απορροφητική. Τεμάχια ανά κιβώτιο: 5 ,Φύλλα ανά τεμάχιο: 750.\nΧαρτοπετσέτα 33×33 cm 2φυλλη εξαιρετικά μαλακή και απορροφητική. Φύλλα ανά τεμάχιο: 100 , Βάρος: 370g


Συμφωνικές ροκ μεταμορφώσεις στο Μέγαρο Μουσικής Αθηνών από την Καμεράτα και τον Γιώργο Πέτρου - Μουσική - Κλασική Μουσική - elculture.gr\nΣυμφωνικές ροκ μεταμορφώσεις στο Μέγαρο Μουσικής Αθηνών\nΣε πρώτη πανελλήνια παρουσίαση η Συμφωνία αρ. 4 «Heroes» του Philip Glass και το Κοντσέρτο για ροκ γκρουπ και ορχήστρα των Deep Purple\nΆλλη μια έκπληξη για το κοινό ετοιμάζουν οι Μουσικοί της Καμεράτας υπό τη διεύθυνση του Γιώργου Πέτρου. Την Παρασκευή 2 Φεβρουαρίου (20:30) στην Αίθουσα Χρήστος Λαμπράκης η κλασική ροκ του David Bowie και των Deep Purple συναντά τους ήχους της συμφωνικής ορχήστρας μέσα από την πένα του Philip Glass και του Jon Lord.\nΤο έργο αντιστάθηκε στη φθορά του χρόνου και σήμερα θεωρείται ένα από τα σημαντικότερα και σοβαρότερα βήματα crossover στην ιστορία της μουσικής, μια αντιπροσωπευτική παρακαταθήκη των δημιουργικών πειραματισμών των 70s. Το «Κοντσέρτο» του Jon Lord έκανε λαμπρή καριέρα ανά τον κόσμο με ερμηνείες από μεγάλες συμφωνικές ορχήστρες και βιρτουόζους σολίστ της ροκ μουσικής. Ο Lord δημιουργεί ένα μεγαλειώδες έργο με εκλεκτικό ύφος, που κινείται από τον εξπρεσιονισμό του Μάλερ και την πολυρυθμία του Στραβίνσκι στο λίκνισμα των μπλουζ και στην αχαλίνωτη δεξιοτεχνία του κλασικού ροκ.\nΤο 1977 ο David Bowie,…\n… ένας από τους μεγαλύτερους καλλιτέχνες του 20ού αιώνα, σε συνεργασία με τον πολύπλευρο δημιουργό Brian Eno, ηχογραφεί τον δίσκο «Heroes» που επρόκειτο να γίνει η επιτομή του προοδευτικού ροκ. Ένας από τους μεγαλύτερους σύγχρονους συμφωνιστές, ο Philip Glass, εμπνέεται από τα θέματα του «Heroes» και, χρησιμοποιώντας κλασικές τεχνικές ανάπτυξης, δημιουργεί το 1996 την υπέροχη 4η Συμφωνία του. Σπονδυλωτό έργο από έξι αυτοτελή μέρη, η 4η Συμφωνία περιέχει θέματα από το «Heroes» του Bowie και γεννάει σαν σπόρος ένα ολοκαίνουριο έργο οδηγώντας μας σε ένα μαγευτικό μουσικό ταξίδι στον μινιμαλισμό, τη φαντασία και τη δημιουργική τόλμη.\nΣυμφωνία αρ. 4 «Heroes»\n(βασισμένη σε θέματα από το ομώνυμο άλμπουμ των David Bowie και Brian Eno)\nΖώνη Β: € 28\nΖώνη Α: € 30\nΔιακεκριμένη Ζώνη: € 35\ntags / Κλασική Μουσική / Μουσική / Γιώργος Πέτρου / Μέγαρο Μουσικής Αθηνών / Μουσικοί της Καμεράτας / Πρόγραμμα Συναυλιών 2020 σε Αθήνα και Θεσσαλονίκη\nΠαρασκευή 2 Φεβρουαρίου 2018, 20:30\nΕίσοδος 9 - 35 ευρώ


Τρόμος σε λούνα παρκ στη Σεβίλλη, ρόδα γεμάτη κόσμο κόπηκε στα δυο – Newsbeast\nΠολλοί τραυματίες - Δείτε το βίντεο\nΤουλάχιστον 28 άνθρωποι τραυματίστηκαν σε λούνα παρκ στο λούνα παρκ San José de la Rinconada στη Σεβίλλη, όταν ενώ ήταν σε λειτουργία μια ρόδα γεμάτη κόσμο, στην πλειοψηφία τους παιδιά, κόπηκε στα δύο.\nΤο ατύχημα σημειώθηκε τα ξημερώματα του Σαββάτου όταν ξαφνικά η μπάρα από την οποία κρατιόντουσαν όσο η ρόδα γύριζε, υποχώρησε και βρέθηκαν στο κενό. Η ρόδα έσπασε και ο κόσμος που ήταν επάνω βρέθηκαν στο κενό. Κάποιοι από τους τραυματίες παγιδεύτηκαν.\nΉταν γύρω στις 2 τα ξημερώματα του Σαββάτου όταν σημειώθηκε το ατύχημα στη Σεβίλλη. Εκείνη την ώρα ειδοποιήθηκαν οι αρχές καθώς υπήρχαν πολλοί τραυματίες.\nΤουλάχιστον 28 άνθρωποι τραυματίστηκαν. Αρχικά, εννέα άνθρωποι μεταφέρθηκαν σε νοσοκομεία της περιοχής. Οι άλλοι 19 μεταφέρθηκαν σε κέντρα υγείας στη Σεβίλλη για τις πρώτες βοήθειες.\nΗ εταιρία που διαχειρίζεται το λούνα παρκ στη Σεβίλλη υποστήριξε, σε ανακοίνωσή της, ότι είχε κάνει τους απαραίτητους ελέγχους και δεν υπήρχε καμία ένδειξη πως κάτι δεν πήγαινε καλά. Οι αρχές της πόλης έχουν ξεκινήσει έρευνα για τις αιτίες του ατυχήματος.\nΑμέσως μετά το ατύχημα, ο χώρος σφραγίστηκε κι έκλεισε και το αν θα ανοίξει ξανά θα αποφασιστεί το επόμενη διάστημα.\nΣΧΕΤΙΚΑ TAGSλουνα παρκ Σεβιλλη


Ανεπιθύμητα e-mail : 27 χρόνια από την ενεργοποίηση του πρώτου προγράμματος spam | in.gr\nΤις προσφορές πολύ αγάπησαν, τα spam e-mail που τους ενημερώνουν για αυτές, όμως, κανένας. Κι όμως, η αλληλογραφία από την οποία όλοι μας θα θέλαμε να απαλλαγούμε, κατάφερε να επιβιώσει στα inbox μας επί 27 συναπτά έτη, νικώντας το GDPR και άλλα εμπόδια που συνάντησε στον δρόμο της. Ποιος ήταν, όμως, εκείνος που μας έκανε αυτή τη ζημιά; Για ποιο σκοπό; Και τι σχέση έχει η ονομασία «spam» με την εξίσου διάσημη κονσέρβα και τους… Monty Python;\nΤο κυριολεκτικά πρώτο ανεπιθύμητο e-mail στάλθηκε την 1η Μαΐου του 1978 και ενόχλησε μόλις 400 παραλήπτες στη δυτική ακτή των ΗΠΑ. Το είχε στείλει η κατασκευάστρια εταιρεία ηλεκτρονικών υπολογιστών DEC που, σε αντίθεση με το πρωτοποριακό της marketing, έχει πάψει να υπάρχει.\nΌμως σαν σήμερα, δηλαδή στις 5 Μαρτίου του 1994, τέθηκε σε εφαρμογή το πρώτο πρόγραμμα μαζικής αποστολής ανεπιθύμητων e-mail που μείωσε τον κόπο που απαιτούνταν για το… θεάρεστο αυτό έργο και αύξησε τον αριθμό των μηνυμάτων στο inbox μας.\nΊσως ελαφρώς απροσδόκητα, η μαζική αποστολή spam δεν διαφήμιζε κάποιο προϊόν, αλλά τις υπηρεσίες μετανάστευσης που πρόσφερε ένα ζευγάρι δικηγόρων, ο Λόρενς Κάντερ και η σύζυγός του Μάρθα Σίγκελ.\nΟι δύο δικηγόροι, μάλιστα, είχαν πιάσει ακριβώς το πνεύμα της spam αλληλογραφίας, βάζοντας έναν τρομολαγνικό τίτλο «Λοταρία για την Πράσινη Κάρτα – Θα είναι η τελευταία;», ενώ ήταν και πολύ περήφανοι για την ιδέα τους.\nΜάλιστα, όχι απλώς παραδέχονταν ότι επρόκειτο για spam, αλλά αργότερα έγραψαν και βιβλίο με οδηγίες για την εφαρμογή αυτής της μεθόδου marketing και σκόπευαν να ανοίξουν συμβουλευτική εταιρεία. Τελικά, δεν το έκαναν, αλλά δεν χρειάστηκε κιόλας: Τα spam αποδείχθηκαν τόσο εύχρηστα, όσο και… αγαπητά. Τουλάχιστον από τους αποστολείς τους.\nΟι αναπάντεχοι… νονοί\nΗ λέξη spam δεν σημαίνει απολύτως τίποτα στα αγγλικά. Προέρχεται, όπως ίσως φανταστήκατε, από το όνομα της διάσημης κονσέρβας. Αυτό που μάλλον δεν φανταστήκατε, είναι ότι τη σύνδεση μεταξύ των spam e-mail και των spam τροφίμων, την έκαναν οι… Monty Python.\nΣτην θρυλική τηλεοπτική εκπομπή Το Ιπτάμενο Τσίρκο, οι Monty Python μπαίνουν σε ένα εστιατόριο ιδιοκτησίας κάποιων… Βίκινγκς.\nΓρήγορα, όμως, διαπιστώνουν ότι το εστιατόριο αυτό σερβίρει μόνο πιάτα με… spam, ενώ οι σερβιτόροι λένε τραγουδιστά το όνομα της κονσέρβας.\nΌταν οι πελάτες διαμαρτύρονται ότι δεν θέλουν πιάτο με spam, οι σερβιτόροι τους εμπαίζουν.\nΜέχρι το τέλος του κλιπ, το οποίο διαρκεί μόλις δύο λεπτά, η λέξη spam ακούγεται…\n94 φορές. Μιλάμε, δηλαδή, για το απόλυτο σπαμάρισμα.\nΈτσι, όταν οι δύο δικηγόροι που προαναφέραμε απέστειλαν χιλιάδες e-mail σε όλους τους δημοσιογραφικούς οργανισμούς των ΗΠΑ, οι παραλήπτες ονόμασαν την ανεπιθύμητη αλληλογραφία spam, εξαιτίας του θρυλικού βίντεο.\nΕυτυχώς για εμάς, πλέον το φαινόμενο των spam, αν και παραμένει ολοζώντανο, συνήθως δεν μας επηρεάζει πολύ, αφού οι ίδιοι οι πάροχοι των e-mail μας, αλλά και τα προγράμματα για την ασφάλεια του υπολογιστή μας, τείνουν να μας προστατεύουν αποτελεσματικά από αυτά.\nTAGS: monty pythonspam\nΣχετικά άρθρα: ➤ Netflix: Δημιουργεί το δικό της TikTok και αναμένεται να «σαρώσει» ➤ Κίνα : Το πρόγραμμα «Διαπεραστικά Μάτια» στοχεύει στην επιτήρηση του 100% του δημόσιου χώρου ➤ Τεχνητή Νοημοσύνη : Θα φέρει την επανάσταση στην κατασκοπεία – Ποιοι είναι οι κίνδυνοι για τους πολίτες\nΕλλάδα Πέθανε από κοροναϊό ιερέας στα Χανιά 8 λεπτά πριν\nΚόσμος Ασύλληπτο: 27χρονη μητέρα τριών παιδιών βίασε 14χρονο εννέα φορές 8 λεπτά πριν\nΕλλάδα Ντοκουμέντο: Δείτε το πιστοποιητικό γέννησης του Πρίγκιπα Φίλιππου – Στην καθαρεύουσα από κερκυραίο ιερέα 14 λεπτά πριν\nΠοδόσφαιρο Μπάγερν Μονάχου: Εκτός δράσης και ο Ζερόμ Μπόατενγκ 15 λεπτά πριν\nΔιπλωματία Τι είπε ο Αναστασιάδης στη Λουτ για την Πενταμερή 24 λεπτά πριν\nTrash Τι αποκάλυψε η αδερφή του Σάκη Κατσούλη για την Μαριαλένα; 27 λεπτά πριν


ΔΗΜΗΤΡΗΣ ΚΑΡΡΑΣ: Έναρξη υποβολής αιτήσεων μητέρων για τους βρεφονηπιακούς σταθμούς μέσω ΕΣΠΑ\nΈναρξη υποβολής αιτήσεων μητέρων για τους βρεφονηπιακούς σταθμούς μέσω ΕΣΠΑ\nΞεκινά στις 25/07/2014 η διαδικασία υποβολής αιτήσεων για την συμμετοχή στους Βρεφονηπιακούς σταθμούς μέσω ΕΣΠΑ, για την περίοδο 2014-2015.\nΗ διαδικασία των αιτήσεων θα διαρκέσει μέχρι τις 4/8/2014 (και ώρα 14:00) και υποβάλλονται ΜΟΝΟ ΤΑΧΥΔΡΟΜΙΚΑ Ή ΜΕ ΥΠΗΡΕΣΙΕΣ ΤΑΧΥΜΕΤΑΦΟΡΑΣ (COURIER).\nΗ αίτηση είναι διαθέσιμη στο site της ΕΕΤΑΑ\nΔείτε τους οριστικούς πίνακες με τους βρεφονηπιακούς σταθμούς του Δήμου Παλλήνης που συμμετέχουν στο πρόγραμμα και τις αντίστοιχες θέσεις.\nΓια μια ακόμη φορά η διαδικασία ξεκινά βρίσκοντας την πολιτεία ανέτοιμη να αντιμετωπίσει την πληθώρα αιτήσεων που εκτιμάται ότι θα υποβληθούν. Οι αρχικές εκτιμήσεις λένε ότι 40.000 παιδιά θα μείνουν εκτός παιδικών σταθμών αν δεν αυξηθεί η χρηματοδότηση.\nΓια μια ακόμη χρονιά το απαιτούμενο ποσό δεν υπάρχει και αν βρεθεί θα είναι την τελευταία στιγμή και μάλιστα θα παρουσιαστεί με τέτοιο τρόπο που η πολιτεία ενώ απλά θα πράττει τα αυτονόητα θα φαίνεται ως "μεσσίας".\nΗ ΚΕΔΕ από καιρό έχει υποβάλει συγκεκριμένες προτάσεις για την ενίσχυση του προγράμματος μέσω ποσών που λιμνάζουν σε προγράμματα που δεν εκτελούνται.\nΓια να δείτε όλες τις λεπτομέρειες της πρόσκλησης κάντε κλικ ΕΔΩ.\nΗ πρόσκληση αφορά και τις δομές (βρεφονηπιακούς σταθμούς) που επιθυμούν να συμμετάσχουν. Η πρόσκληση για τις μητέρες ξεκινά στη σελίδα 31.\nΑναρτήθηκε από Δημήτρης Καρράς στις 7:06:00 μ.μ.


Η Παράσταση μιας Ζωής - Βικιπαίδεια\nΗ παράσταση μιας ζωής (αγγλικά:Topsy-Turvy) είναι μια βρετανική δραματική ιστορική ταινία μιούζικαλ του 1999 σε σενάριο και σκηνοθεσία του Μαίκ Λιχ , με πρωταγωνιστές τον Άλλαν Κόρντουνερ ως Σιρ Άρθουρ Σάλιβαν και τον Τζιμ Μπρόντμπεντ ως Γουίλιαμ Σβένκ Γκίλμπερτ, μαζί με τους Τίμοθυ Σπολ, Λέσλει Μάνβιλ και Ρον Κούκ. Η ιστορία αφορά την περίοδο 15 μηνών απο το 1884 εώς και το 1885 που οδήγησε στην πρεμιέρα των Gilbert και Sullivan «s Το Mikado . Η ταινία επικεντρώνεται στη δημιουργική σύγκρουση μεταξύ του θεατρικού συγγραφέα και του συνθέτη και στην απόφασή τους να συνεχίσουν τη συνεργασία τους, η οποία οδήγησε στη δημιουργία αρκετών ακόμη Όπερες σαβοΐας.\nΗ ταινία δεν κυκλοφόρησε ευρέως, αλλά έλαβε πολύ ευνοϊκές κριτικές, συμπεριλαμβανομένων ορισμένων βραβείων φεστιβάλ κινηματογράφου και δύο βραβεία Όσκαρ. Ενώ θεωρείται μια καλλιτεχνική επιτυχία ως μια σε βάθος απεικόνιση της βρετανικής ζωής στο θέατρο κατά τη βικτοριανή εποχή , η ταινία δεν ανέλαβε το κόστος παραγωγής της. Οι Leigh έπαιξαν ηθοποιούς που έκαναν το δικό τους τραγούδι στην ταινία, και οι ερμηνείες τραγουδιού κατηγορήθηκαν από ορισμένους κριτικούς, ενώ άλλοι επαίνεσαν την σκηνοθεσία του Μαίκ Λιχ.\nΗ Παράσταση μιας Ζωής στην IMDb\nΠαράσταση μιας Ζωής Η Παράσταση μιας Ζωής στο Metacritic\nΑνακτήθηκε από "https://el.wikipedia.org/w/index.php?title=Η_Παράσταση_μιας_Ζωής&oldid=9276984"\nΒρετανικές μουσικές ταινίες\nΤελευταία τροποποίηση 11:52, 25 Ιανουαρίου 2022.


Δεν θα υποταχθεί ο λαός στον κρατικό αυταρχισμό - TheNewspaper.gr\n-119 min. ago-Φυλάκιση 9 μηνών σε γιατρό που είχε αναρτήσει αντισημιτική επιγραφή στο ιατρείο του\n-117 min. ago-Λιακούλη: Ευτελίζουν κι άλλο τα δημοτικά και περιφερειακά συμβούλια\n-107 min. ago-Η Viola Davis θα υποδυθεί τη Michelle Obama στην επερχόμενη σειρά «The First Lady»\n-101 min. ago-Κορωνοϊός: Μειωμένο το ιικό φορτίο στα λύματα του Βόλου\n-101 min. ago-Οι περιορισμοί λόγω της πανδημίας δεν πρέπει να πλήττουν το εμπόριο\n-99 min. ago-Συλλήψεις και πρόστιμα για παραβίαση των μέτρων περιορισμού του κορωνοϊού\n-98 min. ago-Στον ψηφιακό τρόπο λειτουργίας των καταστημάτων προσαρμόστηκαν οι Έλληνες καταναλωτές, σύμφωνα με έρευνα\n-93 min. ago-Κορωνοϊός: Μείωση στο ιικό φορτίων των λυμάτων στη Μαγνησία - Σημαντική αύξηση στη Λάρισα\n-88 min. ago-Ευχαριστήρια Επιστολή της ΕΣΠΕΛ\n-83 min. ago-Η Mandy Moore γέννησε το πρώτο παιδί της!\nΣχετικώς με την αντιτρομοκρατική νομοθεσία, ο κ. Παφίλης τόνισε ότι ενισχύεται και διευρύνεται και υπογράμμισε πως ο ΣΥΡΙΖΑ δεν τον κατάργησε όπως ήταν οι διακηρύξεις του. Τέλος, ανέφερε ότι το σύστημα δεν φοβάται την ατομική τρομοκρατία, αλλά την οργανωμένη λαϊκή πάλη, ενώ αναφορικώς με την “ποινική διαπραγμάτευση” υποστήριξε ότι οδηγεί σε παζάρι ανάμεσα στον εισαγγελέα και στον κατηγορούμενο.\nΑπαντήσεις στις καταγγελίες για τη διαδικασία υποβολής αιτήσεων στο «Εξοικονομώ-Αυτονομώ»\nΒρέθηκε νάρκη στη θαλάσσια περιοχή της Κάτω Ζάκρου


Big Fish, Χούα Χιν - Κριτικές εστιατορίων - TripAdvisor\nBig Fish, Χούα Χιν\nΝο 2 από 663 Εστιατόρια - Χούα Χιν\n€€€€Ευρωπαϊκή, Ασιατική, Θαλασσινά\nΕυρωπαϊκή, Ασιατική, Θαλασσινά, Ταϊλανδέζικη, Γκριλ, Σύγχρονη, Επιλογές βίγκαν\nΠολύ φρέσκα θαλασσινά, νόστιμα, και σούπερ σέρβις! Ευχαριστώ για το khun fang και khun Preaw για να μας συστήσει το υπέροχο μενού, θα σας δούμε και πάλι αύριο το βράδυ!\nΤο Preaw Fang, το Koi, το May και το Oom ήταν πολύ ωραίο και βεβαιώσαμε ότι είχαμε μια καλή εμπειρία και το φαγητό ήταν υπέροχο.\nΑναμένοντας καταπληκτική, αλλά εντάξει\nΜετά την ανάγνωση των αναθεωρήσεων περίμενα πραγματικά να πάω σε αυτό το μέρος. Ο χώρος είναι ωραίος και χαριτωμένος. Είναι ακριβό, έτσι οι προσδοκίες είναι υψηλές. Το φαγητό ήταν καλό όχι καταπληκτικό! Το μενού ήταν πολύ περιορισμένο, όπως ένα μέρος που θα περίμενε κανείς μια...ευρύτερη ποικιλία θαλασσινών. Αν σκεφτόμουν να ξαναγυρίσω, θα έχω και άλλες σκέψεις. . . . .Περισσότερα\nΟ/η WattanaKaewmano, Manager του Big Fish, έχει απαντήσει σε αυτή την κριτικήΑπάντηση: πριν από 2 εβδομάδες\nΉταν ένα υπέροχο δείπνο για μένα και για τη μαμά μου. Ήταν ο μήνας των χτενιών και ήταν μαγειρεμένος τέλεια. Λατρεύω τα αλιεύματα της ημέρας όπου μπορώ να επιλέξω τα φρέσκα θαλασσινά. Είχα το κόκκινο snapper και μαγειρεύω σε περιτύλιγμα φύλλων μπανάνας, ήταν ο ωραιότερος...τρόπος για το μαγείρεμα ενός ψαριού. Ο σερβιτόρος είναι φιλικός και φιλόξενος. Θα ήθελα να φτάσω έξω και ευχαριστώ Nes τον αρχηγό. Ήταν θαυμάσιο να εξηγεί πώς να μαγειρεύει το πιάτο και είναι τόσο παθιασμένος με τα τρόφιμα.Περισσότερα\nΑπολαύσαμε ένα υπέροχο γεύμα σε αυτό το υπέροχο εστιατόριο. Το φαγητό και η εξυπηρέτηση ήταν εκπληκτικά και εκπληκτική θέα στο νερό. Ένα μεγάλο χάρισμα στο πολύ φιλικό και εξυπηρετικό προσωπικό μας Oom, Fang & Chat Και η επετειακή τούρτα μας ήταν καταπληκτική\nΤοποθετημένο ακριβώς μπροστά στην παραλία. Είχαμε πρωινό εδώ καναδυό πρωινά και είχε ένα πολύ ωραίο πρωινό al μπουφέ. Είχαμε ένα βραδινό γεύμα και δεν θα μπορούσα να κατηγορήσω το φαγητό ή το σέρβις. Το Koy προσοχή στις ανάγκες μας και την υπόλοιπη ομάδα για ένα...αξέχαστο απόγευμα.Περισσότερα\nΟ/η PThip, Manager του Big Fish, έχει απαντήσει σε αυτή την κριτικήΑπάντηση: 1 Αυγούστου 2017\nΕκπληκτικό δείπνο δίπλα στον ωκεανό\nΤο Big Fish τα έχει όλα. Καταπληκτική θέα και εκπληκτικό φαγητό σερβίρεται στο lounge εμπειρία. Απολαύσαμε το δείπνο στο ύπαιθρο, καθώς η θερμοκρασία ήταν πολύ ευχάριστο και παραγγείλετε μία των αλιευμάτων από την ημέρα που έγινε στη σχάρα για την τελειότητα. Όμορφο ροδακινιές και μίζας...pavlova ολοκλήρωσε την εμπειρία. Αναμένουμε THB 6000 για ένα ζευγάρι που περιλαμβάνει ένα μπουκάλι κρασί, αλλά είναι εντελώς αξίζει τον κόπο!Περισσότερα\nΟ/η PThip, Manager του Big Fish, έχει απαντήσει σε αυτή την κριτικήΑπάντηση: 24 Ιουλίου 2017\nΈνα μεγάλο πάρτι γενεθλίων γεύμα στο Big Fish - το προσωπικό ήταν τέλειο!\nΜας φέρθηκαν πολύ καλά από την ομάδα στο Big Fish Restaurant στο Marriott hotel σήμερα. Το προσωπικό έκανε πάνω και πέρα από την καθιστούν τα γενέθλια της γυναίκας μου. Τηλεφώνησα μέσω την κράτησή μου σε λίγες ώρες πριν και ήταν πολύ ευτυχής για το γεγονός...ότι μπορέσαμε να επιτύχουμε έναν πίνακα που έφυγα από την κράτηση λίγο αργά. Φτάσαμε περίπου στις 6 : 30:00. Κλείσαμε ένα τραπέζι στο εσωτερικό (συνιστώ το βράδυ, καθώς διαθέτει κλιματισμό και έχει όμορφη θέα στον ωκεανό) . Θα συνιστούσα να κλείσετε τραπέζι μια εκ των προτέρων και αποκτήστε προνομιακή θέση δίπλα στο παράθυρο. Διαθέτει υπέροχη θέα στην παραλία. Πολύ φρέσκα artisan αρωματισμένα ψωμάκια σερβίρεται πριν το γεύμα, το οποίο είναι πολύ νόστιμα. Θυμηθείτε να μην φάτε πάρα πολύ, καθώς ενδέχεται να καταστρέψουν την όρεξή σας. Για τους κύριους διατροφής η γυναίκα μου παρήγγειλε το μοσχάρι που ήταν εξαιρετικά καλό 10 / 10 με ορισμένες σάλτσα μαύρου πιπεριού και το χέρι - τηγανιτές πατάτες. Παρήγγειλα τα ψητά γαρίδες που μου άρεσε επίσης 9 / 10 . Το κρέας που σέρβιραν ήταν καλής ποιότητας και φρέσκα. Θα ήθελα ίσως να δούμε μερικά σαλάτα επιλογές περιλαμβάνονται στο μενού. Τα επιδόρπια ήταν επίσης καλό. Παρήγγειλα το Creme Brulee που ήταν εξαιρετική και η γυναίκα μου είχε Pavalova. Τα φρούτα στο Pavalova ήταν πολύ καθαρό, ωστόσο η meringue που βρήκαμε ήταν λίγο στεγνό και νομίζω ότι θα μπορούσε να βελτιωθεί ελαφρώς. Το προσωπικό μιλάει αγγλικά πολύ καλά. Ήταν επαγγελματίες, φιλική και καλή ποιότητα συνομιλίας. Η σύζυγός μου τέθηκε ένα μικρό δώρο γενεθλίων strawberry tart έκπληξη και επιθυμούσε ήταν τα γενέθλιά σας από την ομάδα σε μια πολύ πραγματικό τρόπο. Δεν συνηθίζω να γράφω κριτικές εστιατορίων, αλλά θέλαμε να ευχαριστήσω το προσωπικό κάνει εξαιρετική δουλειά.Περισσότερα\nΟ/η PThip, Manager του Big Fish, έχει απαντήσει σε αυτή την κριτικήΑπάντηση: 21 Ιουλίου 2017\nΩραίο μέρος, το φαγητό καλό, πολύ καλή εξυπηρέτηση προσπαθώ στη θάλασσα από μπρούντζο, μπριζόλες. . Πολύ ωραίο. mocktail . . . . καλή μνήμηΠερισσότερα\nΟ/η PThip, Manager του Big Fish, έχει απαντήσει σε αυτή την κριτικήΑπάντηση: 2 Ιουνίου 2017\nΠίτσα στο εστιατόριο στην παραλία στο Hua Hin\nΈνα υπέροχο εστιατόριο για μεσημεριανό αργά στην παραλία και δίπλα στην πισίνα στο Marriott Resort. Καθόμασταν από τη θάλασσα και είχα πίτσα και μπύρα Chang για μεσημεριανό γεύμα, το οποίο ήταν υπέροχο. Δεν το έκανε να απολαύσει burger αλλά η Asahi μπύρας. Εξαιρετική εξυπηρέτηση πέντε...αστέρων - new hotel.Περισσότερα\nΟ/η PThip, Manager του Big Fish, έχει απαντήσει σε αυτή την κριτικήΑπάντηση: 19 Μαΐου 2017\nΚρατήσεις, Υπαίθρια τραπέζια, Ιδιωτικό δείπνο, Καθίσματα, Διαθέσιμο πάρκινγκ, Υπηρεσία στάθμευσης με παρκαδόρο, Σερβίρει αλκοόλ, Πλήρες μπαρ, Κρασί και μπύρα, Δέχεται American Express, Δέχεται Mastercard, Δέχεται Visa, Δωρεάν WiFi


Μια δύσκολη διαρκής επιστροφή - Book Press\nΚυριακη, 26 Αυγουστου 2018 00:00\nΓια τη νουβέλα της Γεωργίας Συλλαίου «Εκεί κάτω στον ουρανό» (εκδ. Πόλις).\n«Ξεροκαταπίνει και σκύβει το κεφάλι. Είναι πολύ κουρασμένες. Και αυτή και το κοριτσάκι. Δικαιούνται μια ανάπαυλα, ένα χάδι από τον χρόνο. Γνωρίζουν πολύ καλά και οι δύο ότι ο επίλογος έχει ήδη γραφτεί πριν από πολλά καλοκαίρια». Το βιβλίο της Γεωργίας Συλλαίου Εκεί κάτω στον ουρανό θα μπορούσε να είναι μυθιστόρημα αλλά δεν είναι. Όχι μόνο γιατί δεν ακολουθεί τη φόρμα που έχουμε κατά νου, όταν μιλάμε για το είδος της μεγάλης αφήγησης. Πράγματι τα κεφάλαιά του μια χαρά αυτονομούνται, αν το θέλουμε, και διεκδικούν την κατηγοριοποίηση στη μικρή φόρμα, και με πολλές αξιώσεις. Δεν είναι, όμως, ούτε διηγήματα. Συναποτελούν μια ιστορία, η οποία στην ουσία καταργεί τον μύθο και κρατάει την πραγματικότητα, την αλήθεια. Όση αλήθεια μπορεί να κρύβει μέσα της η παραδοχή πως η ενηλικίωση είναι μια μακρά διαδικασία που ίσως δεν τελειούται ποτέ. Και η παιδική ηλικία με τη σειρά της είναι πανταχού παρούσα, πίσω από τη σοβαρότητα ή τη σοβαροφάνεια που συνοδεύει την αμφισβητούμενη ωριμότητα. Το παιδί εμπεριέχει (όπως όλα τα φυσικά όντα κατά την αριστοτελική θεωρία) την εξέλιξή του ως τελικό σκοπό, στον οποίο τείνει προκειμένου να ολοκληρώσει τη φυσική του παρουσία. Το θέμα όμως είναι πόση από την αρχική παιδική μορφή και αίσθηση εξακολουθεί να βιώνει ο ενήλικας.\nΤο παιδί εμπεριέχει (όπως όλα τα φυσικά όντα κατά την αριστοτελική θεωρία) την εξέλιξή του ως τελικό σκοπό, στον οποίο τείνει προκειμένου να ολοκληρώσει τη φυσική του παρουσία. Το θέμα όμως είναι πόση από την αρχική παιδική μορφή και αίσθηση εξακολουθεί να βιώνει ο ενήλικας.\nΘέλω να μείνω στο κεφάλαιο «Ημέρα μετά (Επίλογος ΙΙ)» καταργώντας την όποια ευθύγραμμη πορεία απαιτεί μια κριτική βιβλίου, ή τη δομή που χαρακτηρίζει επιτυχείς τις καλύτερες από αυτές. Πηγαίνω, έτσι, σε ένα από τα τελευταία κείμενα του βιβλίου, εκεί που αριστουργηματικά στήνεται το απόλυτο σκηνικό της συνειδητοποίησης. Το τρένο της φυγής, μέσα στο οποίο ταξιδεύουν πρόσωπα σε μείξη ονειρική, ο χρόνος αδιαφορεί για τις όποιες ανθρώπινες μετρήσεις, η ζωή δείχνει την άλλη της όψη (όλα ζωή λογίζονται) και μέσα σε όλο αυτό το παράδοξο τοπίο το άτομο (εδώ η Αντιγόνη της ιστορίας ή η οποιαδήποτε Αντιγόνη της οποιασδήποτε ιστορίας) βρίσκει το νήμα – ίσως όχι την άκρη του, αλλά αυτό δεν έχει καμία απολύτως σημασία.\n«Δεν θα σκοτεινιάσει επιτέλους;» ρώτησε απορημένη. «Τώρα το τρένο θα μπει στον ωκεανό», της αποκρίθηκε. Του είπε πως αισθανόταν πάλι πολύ κουρασμένη, πως ήθελε πάλι να κοιμηθεί. «Έτσι είναι η πρώτη μέρα μετά», της απάντησε. «Σιγα σιγά θα συνηθίσετε. Θα δείτε κι άλλα, θα θυμηθείτε πολλά», κατέληξε και, ενώ τα μάτια της έκλειναν, τη σκέπασε προσεκτικά με την τριανταφυλλιά κουβερτούλα που της είχε πλέξει η μητέρα της χρόνια πριν.\nΗ Γεωργία Συλλαίου\nΤο παρελθόν εισβάλλει ορμητικά στο σήμερα για να διεκδικήσει θέση και άποψη για τη διαμόρφωση του μέλλοντος – ένα μέλλον που μπορεί όμως να λειτουργεί και ως θύμηση.\nΤο νήμα αυτό το έψαξε η Αντιγόνη πηγαίνοντας πίσω στον χρόνο και βρήκε πρόσωπα και συμπεριφορές, φιλίες κι έρωτες παιδικούς και νεανικούς, φοβίες που την κράταγαν μακριά από τους άλλους, απόπειρες να συγχρωτισθεί με άλλα περίεργα (όπως αυτή) όντα, επιθυμίες και αποτυχίες, αγάπες και μίση, πρόωρους θανάτους και μνήμες, μνήμες πολλές και βασανιστικές, που όσο τις αναμόχλευε τόσο πονούσαν. Με επιλογή να δοθεί η αφηγηματική φωνή στο τρίτο (απρόσωπο) πρόσωπο, σαν να αφήνεται στα μάτια και στη σκέψη ενός ψυχρού παρατηρητή· με πιο ειλικρινή και αυθεντική φωνή σε πρώτο πρόσωπο μόνο στα ημερολόγια της Αντιγόνης, εκεί που πλέον επιτρέπει πότε ποιητικά και πότε σε πεζή μορφή να ακουστεί μια άλλη αλήθεια – η σχέση με το παιδί μέσα της, όσο και αυτή με τη μητέρα, βασανιστική και ως μνήμη αλλά και ως συμφιλίωση με τη μοίρα.\nΓρήγορα, γρήγορα! Γρήγορα πια να τελειώνει αυτή η ιστορία με τις μνήμες […] Σιγά σιγά αρχίζω να διαμορφώνω, δηλαδή να θυμάμαι το μέλλον. Όλα μοιάζουν σαν να έχουν ήδη συμβεί και οι νυχτερινοί μου επισκέπτες είναι παλαιοί αγαπημένοι που επανέρχονται με την παρελθούσα μορφή τους ακόμη πιο ευδιάκριτη κάτω από το φως του παρόντος, που κάθε φορά αστράφτει και περισσότερο εκτοξεύοντάς τους σε ένα απροσδιόριστο, αλλά ταυτοχρόνως οικείο, μέλλον.\nΌπως καταργείται η ευθύγραμμη χρονική ακολουθία, έτσι και οι χρονικές στιγμές χάνουν την απόλυτη τιμή τους. Το παρελθόν εισβάλλει ορμητικά στο σήμερα για να διεκδικήσει θέση και άποψη για τη διαμόρφωση του μέλλοντος – ένα μέλλον που μπορεί όμως να λειτουργεί και ως θύμηση. Μόνο που για να συμβεί αυτό πρέπει η Αντιγόνη (η όποια Αντιγόνη τέλος πάντων, μια που έχουμε πάρει θέση μέσα στη ιστορία με το προσωπικό μας κόστος) να πάρει τα ηνία στα χέρια της, να ξεδιαλύνει τις παρελθούσες σχέσεις και να προσδιορίσει το ενήλικο παρόν της. Αλλιώς δεν έχει επιλογή:\n[…] τα μάτια μου φωσφορίζουν στο σκοτάδι, η τρίχα μου ορθώνεται από άγρια χαρά, ολομόναχη γελάω στο φεγγάρι κι οι μυτεροί μου κυνόδοντες γυαλίζουν. Κι έτσι φεύγω, απογειώνομαι εκεί κάτω στον ουρανό.\nΗ ανατροπή των δεδομένων ξεκάθαρα προβάλλει μέσα από τη φράση (που δίνει και τον τίτλο στην ιστορία) εκεί κάτω στον ουρανό. Για όποιον πίστεψε ποτέ στα άνω και υπεράνω αθέατα της ζωής, έρχεται εδώ η αλήθεια: ο ουρανός είναι κάτω, κι έτσι πρέπει να τον δεις, αν θες να απογειωθείς.\nΗ ανατροπή των δεδομένων ξεκάθαρα προβάλλει μέσα από τη φράση (που δίνει και τον τίτλο στην ιστορία) εκεί κάτω στον ουρανό. Για όποιον πίστεψε ποτέ στα άνω και υπεράνω αθέατα της ζωής, έρχεται εδώ η αλήθεια: ο ουρανός είναι κάτω, κι έτσι πρέπει να τον δεις, αν θες να απογειωθείς. Η Συλλαίου μας έβαλε μέσα στη ιστορία της, έτσι όπως σιγά σιγά μας εξοικείωσε με κοινές αλήθειες. Αν, λοιπόν, το θέμα είναι το παιδί που έχει ενσωματωθεί ως παρουσία και όχι μόνον ως μνήμη μέσα μας, προτείνει ένα ταξίδι προς τα πίσω, χωρίς να κρατάει τον ειρμό, χωρίς εμφανείς συνδέσεις, χωρίς κυρίως να νοιάζεται για την τυπική κατηγοριοποίηση του κειμένου της σε ένα και μόνον είδος. Μια ιστορία σε κεφάλαια ζωής – αδιάφορο αν ακουμπούν στην αλήθεια ή αν την περιγελούν με μυθοπλαστικές παρεμβάσεις. Ας είμαστε, ωστόσο, ειλικρινείς. Το δύσκολο σημείο είναι να δεχθούμε τις αλήθειες και όχι τους μύθους της ζωής μας. Και αυτό, νομίζω, πως κάνει με το βιβλίο αυτό. Είναι η γραφή ψυχοθεραπευτική; Ναι, κατά μια έννοια αυτό ισχύει. Το ίδιο όμως είναι και η ανάγνωση· εκεί που καταργούνται τα στεγανά ανάμεσα στον συγγραφέα και τον αναγνώστη, εκεί που όλο και περισσότερο θέλεις να βάλεις το πρώτο ρηματικό πρόσωπο εσύ ο αναγνώστης και να πάρεις τα ηνία της αφήγησης. Οι καλές γραφές το έχουν αυτό ως ένα από τα πιο αναγνωρίσιμα στοιχεία τους.\n* Η ΔΙΩΝΗ ΔΗΜΗΤΡΙΑΔΟΥείναι συγγραφέας.\nΤΑ ΒΙΒΛΙΑ ΤΗΣ ΓΕΩΡΓΙΑΣ ΣΥΛΛΑΙΟΥ


Χρηματοοικονομικές Αγορές - ppt κατέβασμα\nΔημοσίευσεMelanie Frangos Τροποποιήθηκε πριν 4 χρόνια\nΠαρουσίαση με θέμα: "Χρηματοοικονομικές Αγορές"— Μεταγράφημα παρουσίασης:\n1 Χρηματοοικονομικές Αγορές\nΚεφάλαιο 6 Χρηματοοικονομικές Αγορές\n2 Το παρόν κεφάλαιο επιδιώκει την παρουσίαση και ανάλυση συγκεκριμένων θεωρητικών και πρακτικών ζητημάτων, αναφορικά με τη λειτουργία των διαφόρων χρηματοοικονομικών αγορών.\n3 Η αγορά και η οικονομική αξία\nΗ έννοια της αγοράς, ορίζεται ως ο τόπος και ο χρόνος όπου υλοποιείται η διαπραγμάτευση και η μεταβολή ιδιοκτησιακού καθεστώτος επί ενός αγαθού ή τίτλου με συγκεκριμένη οικονομική αξία. Η οικονομική αξία παίζει καθοριστικό ρόλο, καθώς προσδιορίζει την αιτιακή σχέση της θέλησης του ιδιοκτήτη και του επίδοξου αγοραστή να προβούν στη μεταβολή της θέσης τους.\n4 Τα χαρακτηριστικά των αγορών\nΗ ρευστοποίηση της θέσης του πωλητή επιβάλλεται όταν κατά την υποκειμενική του εκτίμηση, η κατοχή περιουσιακών στοιχείων με υψηλότερη ρευστότητα, όπως το χρήμα, συνεπάγεται αύξηση της αξίας των περιουσιακών του στοιχείων. Πολλές φορές η τάση αυτή διαμορφώνεται κατόπιν συγκεκριμένης συνάρτησης χρησιμότητας του πωλητή και των επιλογών οι οποίες συνεπάγονται.\n5 Τα χαρακτηριστικά των αγορών\nΗ επιλογή μεταξύ αγοράς & πώλησης πραγματοποιείται κατόπιν εκτιμήσεων, οι οποίες στηρίζονται σε μία σειρά από προβλέψεις σχετικά με τη μελλοντική τιμή των διαπραγματεύσιμων στοιχείων.\n6 Τα χαρακτηριστικά των αγορών\nΟι συγκεκριμένες προβλέψεις, επηρεάζονται από την ποιότητα και την έκταση της πληροφόρησης, που διακατέχει ο εκάστοτε οικονομικός παράγοντας. Η πληροφόρηση, ουσιαστικά, προσδιορίζει την υποκειμενικότητα των επιλογών, καθώς είναι απαραίτητο να υποθέσουμε ότι ο σκοπός της δραστηριότητας του οικονομικού παράγοντα είναι η μεγιστοποίηση των κερδών του και ο περιορισμός του αναληφθέντος βαθμού κινδύνου.\n7 Τα χαρακτηριστικά των αγορών\nΣτα πλαίσια των αγορών επέρχεται σύμπτωση απόψεων και το απόφθεγμα των κλασσικών οικμεταξύ αγοραστών και πωλητών κατά τρόπο που να διαμορφώνεται μία ενιαία τιμή. Η διαμόρφωση των τιμών δεν είναι ένα στατικό φαινόμενο αλλά δυναμικό αποτέλεσμα της σχέσης ανάμεσα στην προσφορά και ζήτηση. Το τελευταίο αποτελεί ονομικών, το οποίο συνοψίζεται στο αόρατο χέρι του Άνταμ Σμιθ.\n8 Τα χαρακτηριστικά των αγορών\nΑπό τη στιγμή που η λειτουργία της αγοράς πραγματοποιείται κάτω από καθεστώς πλήρους πληροφόρησης και η διαμόρφωση των τιμών εκφράζει τα ιδιαίτερα χαρακτηριστικά των υπό διαπραγμάτευση αξιών, τότε αναφερόμαστε στην έννοια των «τέλειων αγορών». Ο παραπάνω ορισμός είναι θεωρητικός, καθώς στην πραγματικότητα η κατάσταση επηρεάζεται από διαταρακτικούς παράγοντες κατά τρόπο που να αναφερόμαστε στην ύπαρξη ατελών και μόνο αγορών.\n9 Πρωτογενείς & Δευτερογενείς Αγορές\nΑφορά στο κατά πόσο διακινούνται οικονομικά πλεονάσματα τα οποία για πρώτη φορά μετατρέπονται σε χρηματοοικονομικά στοιχεία ή κατά πόσο διακινούνται υπάρχοντα χρηματοοικονομικά εργαλεία. Με βάση το κριτήριο αυτό δημιουργούνται πρωτογενείς και δευτερογενείς αγορές χρηματοοικονομικών τίτλων.\n10 Πρωτογενείς & Δευτερογενείς Αγορές\nΟι συναλλασσόμενοι στις πρωτογενείς αγορές ασχολούνται με τη συγκέντρωση πρωτογενών παραγόντων και εξαρτώνται σημαντικά από το δίκτυο συγκέντρωσης των κεφαλαίων αυτών. Αποτελεσματικές είναι οι πρωτογενείς αγορές όταν βρίσκουν ελλειμματικές μονάδες με μικρό κόστος. Αντίθετα, οι συναλλασσόμενοι στις δευτερογενείς αγορές δεν εξαρτώνται τόσο από το δίκτυο τους, αλλά περισσότερο από το κόστος ανεύρεσης των συναλλασσομένων.\n11 Δημόσιες & Ιδιωτικές Αγορές\nΔημόσιες αγορές, είναι αυτές οι οποίες έχουν ένα σημαντικό μέγεθος, διακινούνται γνωστά σε όλους χρηματοοικονομικά εργαλεία (π.χ. μετοχές γνωστών εταιριών) και η πληροφόρηση έχει αρκετά καλή διασπορά. Οι ιδιωτικές αγορές είναι εκείνες οι οποίες δημιουργούνται από τη διακίνηση χρηματοοικονομικών στοιχείων μεταξύ λίγων συμμετεχόντων και βάσει πληροφόρησης, που αναπτύσσεται εντός των συμφωνιών. Κατά συνέπεια, εδώ η πληροφόρηση δεν κατανέμεται ισότιμα.\n12 Underwriting Η γνωστότερη διαδικασία πρωτογενούς αγοράς είναι αυτή του underwriting, που σημαίνει την ανάληψη ευθύνης από ένα χρηματοοικονομικό οργανισμό της επιτυχούς έκδοσης νέων μετοχών από μία ελλειμματική μονάδα. Πρόκειται ουσιαστικά για την εγγύηση συγκέντρωσης των απαιτούμενων κεφαλαίων από πλεονασματικές μονάδες. Έτσι εάν κατά την αναγγελία έκδοσης των νέων μετοχών τρέξουν πλεονασματικές μονάδες τότε ο ίδιος ο οργανισμός που εγγυάται το underwriting τις αγοράζει.\n13 Μεσίτες & Διαπραγματευτές\nΟι μεσίτες (brokers). Οι μεσίτες βρίσκουν τους συναλλασσόμενους, διευκολύνοντάς τους να πραγματοποιήσουν τις συναλλαγές τους. Οι διαπραγματευτές (dealers). Οι διαπραγματευτές, παίρνουν και οι ίδιοι θέσεις στα χρηματοοικονομικά εργαλεία, πουλώντας και αγοράζοντας και για το απόθεμά τους σε κεφαλαιακά στοιχεία. Οι θέσεις που παίρνουν γίνονται γνωστές από τη διαφορά της τιμής προσφοράς και ζήτησης (bid-ask spread), που προσφέρουν στην αγορά.\n14 Μεσίτες & Διαπραγματευτές\nΗ βασική οικονομική διαφορά μεταξύ μεσιτών και διαπραγματευτών σχετίζεται με τον κίνδυνο αποθεματοποίησης (και κατά συνέπεια ρευστοποίησης) των κεφαλαιακών στοιχείων. Όσο μεγαλύτερη είναι η σχέση του κινδύνου αποθεματοποίη-σης, σε σχέση με τα κόστη συναλλαγών, τόσο είναι προτιμότερο τα συγκεκριμένα κεφαλαιακά στοιχεία να τα χειρίζονται μεσίτες (π.χ. αγοραπωλησίες γης και ακινήτων). Όσο συμβαίνει το αντίθετο (π.χ. ομόλογα δημοσίου ή μετοχές εταιριών), τόσο ευκολότερο είναι τις συναλλαγές αυτές να τις χειρίζονται διαπραγματευτές.\n15 Πληροφόρηση & ο μηχανισμός της αγοράς\nΟι χρηματοοικονομικές αγορές λειτουργούν μέσω του μηχανισμού των τιμών που διαμορφώνονται σε αυτές. Στις τιμές αυτές ενσωματώνονται όλες οι πληροφορίες που είναι διαθέσιμες και αφορούν τις χρηματοοικονομικές συμφωνίες και τους συναλλασσόμενους.\n16 Πληροφόρηση & ο μηχανισμός της αγοράς\nΗ μέγιστη δυνατή ικανότητα ενσωμάτωσης των πληροφοριών, επιτυγχάνεται μέσω της διαδικασίας του arbitrage και της άσκησης της λειτουργίας της διαμεσολάβησης. Η λειτουργία των αγορών εξαρτάται από το κόστος συναλλαγών και από ορισμένους παράγοντες που καθορίζουν το βαθμό ενοποίησης των αγορών. Οι παράγοντες αυτοί είναι ο όγκος και η συχνότητα των συναλλαγών, η κατανομή της πληροφόρησης, ο βαθμός τυποποίησης των πληροφοριών, ο βαθμός πληρότητας των συμβολαίων και τέλος η παροχή εγγυήσεων για τις τιμές από τρίτα μέρη.\n17 Διαχωρισμένες αγορές Όταν η ποιότητα έχει συγκεκριμένες διαβαθμίσεις, τότε προκύπτουν διαχωρισμένες αγορές. Ο διαχωρισμός των αγορών μπορεί να παίρνει γεωγραφική ή ποιοτική μορφή. Ο διαχωρισμός έχει ποιοτική μορφή όταν για το ίδιο χρηματοοικονομικό εργαλείο, για το οποίο θεωρητικά λειτουργεί μία αγορά (π.χ. δάνεια), υπάρχουν λόγοι για τους οποίους επικρατεί διαχωρισμός και οι τιμές δεν είναι δυνατό να επιτελέσουν το ρόλο τους (adverse selection).\n18 Διαχωρισμένες αγορές Μεταξύ των διαφόρων αγορών οι αποδόσεις μπορούν να παίξουν ενοποιητικό ρόλο. Παρόμοιο ρόλο μπορούν να έχουν οι αποδόσεις και μεταξύ διαφορετικών αγορών (π.χ. αγορά ομολόγων και αγορά χρήματος) και μεταξύ διαχωρισμένων αγορών του αυτού χρηματοοικονομικού εργαλείου. Ο διαχωρισμός των αγορών δημιουργεί αναποτελεσματικότητα των πόρων και απομάκρυνση από την ισορροπία.\n19 Αγορές Χρήματος & Κεφαλαίου\nΟι χρηματαγορές και κεφαλαιαγορές αποτελούν αγορές οι οποίες οφείλουν την ύπαρξή τους στο γεγονός ότι οι οικονομικοί παράγοντες πραγματοποιούν κέρδη από τις πραγματοποιούμενες συναλλαγές. Οι κυριότερες συναλλαγές αφορούν χρηματοοικονομικούς τίτλους όπως μετοχές και άλλα αξιόγραφα.\n20 Λειτουργίες της αγοράς\nΟ λόγος για την πραγματοποίηση των συγκεκριμένων συναλλαγών, εντός των πλαισίων μιας συγκεκριμένης αγοράς, οφείλεται στην ανάγκη περιορισμού του κόστους και του χρόνου συναλλαγών. Επομένως, τα πλεονεκτήματα της ύπαρξης μιας ενιαίας κεντρικής χρηματαγοράς συνίσταται στην καλύτερη αντιμετώπιση του λειτουργικού κόστους (όσο μεγαλύτερος είναι ο αριθμός των συναλλαγών, τόσο μεγαλύτερα είναι τα έσοδα των αρχών διαχείρισης των αγορών) και την αποτελεσματικότερη λειτουργία.\n21 Λειτουργίες της αγοράς\nΣτα πλαίσια των διάφορων αγορών συναλλάσσονται μετοχές επιχειρήσεων, οι οποίες εισρέουν με σκοπό την άντληση κεφαλαίων για μεγέθυνση του ενεργητικού τους και μεγαλύτερη επιχειρηματική ανάπτυξη. Μια τέτοια στρατηγική κίνηση αυτόματα συνεπάγεται τη συνεχή μεταβολή της αξίας της επιχείρησης κατόπιν των συνεχών διαπραγματεύσεων που πραγματοποιούνται στα πλαίσια της αγοράς. Για το σκοπό αυτό, η έννοια της διάχυσης της πληροφόρησης παίζει καθοριστικό ρόλο, έτσι ώστε μια επιχείρηση να διατηρεί όσο το δυνατό υψηλότερα την αξία της\n22 Λειτουργίες της αγοράς\nΈτσι, μία ενιαία & ισχυρή αγορά, μπορεί να εκπληρώσει σε μεγαλύτερο βαθμό τις συγκεκριμένες οικονομίες πληροφόρησης και να προσελκύει εντονότερα το ενδιαφέρον των επιχειρηματικών φορέων. Παράλληλα με τα παραπάνω και με βάση τη λογική των ευρύτερων οικονομιών κλίμακας, το μέγεθος των αγορών αποτελεί θετική συνάρτηση της αποτελεσματικής τους λειτουργίας.\n23 Διαφοροποίηση στα είδη συναλλαγών\nΤο πρώτο σύστημα συναλλαγών διακρίνεται από το γεγονός ότι οι επίσημοι διαπραγματευτές (dealers) ανταγωνίζονται μεταξύ τους για την ανταλλαγή οποιουδήποτε αξιόγραφου, καθορίζοντας τις σχετικές τιμές. Η δεύτερη κατηγορία διακρίνεται από το γεγονός ότι η δραστηριότητα των διαπραγματευτών είναι ανεξάρτητη από αν το οποιοδήποτε αξιόγραφο αποτελεί αντικείμενο διαπραγμάτευσης ή μη.\n24 Διαφοροποίηση στα είδη συναλλαγών\nΗ ύπαρξή τους οφείλεται στο ότι τα συγκεκριμένα άτομα έχουν προκαταβάλει την αντίστοιχη αποθεματική εγγύηση του κινδύνου μη πραγματοποίησης των προκαθορισμένων συναλλαγών. Παράλληλα, η σημαντική βελτίωση των ηλεκτρονικών συναλλαγών, αποτέλεσε την αιτία της διάδοσης του συγκεκριμένου τύπου συναλλαγών, ενώ συντέλεσε θετικά στην όξυνση του ανταγωνισμού ανάμεσα στις οργανωμένες αγορές.\n25 Τύποι Συναλλαγών - Χρηματοοικονομικά Εργαλεία\nΌλα τα χρηματοοικονομικά εργαλεία τα οποία αποτελούν αντικείμενο συναλλαγών είναι στενά υποκατάστατα μεταξύ τους.\n26 Χρηματοοικονομικά Εργαλεία\nΧρηματοοικονομικά Εργαλεία Τα χρηματοοικονομικά εργαλεία έχουν τα εξής χαρακτηριστικά: Η χρονική διάρκειά τους εκτείνεται από μέρες με την προοπτική της μετάθεσής τους έως 1 χρόνο. Υπάρχει υψηλή αξιοπιστία των εκδοτών τους, ή τουλάχιστον του εκάστοτε εγγυητή. Παρουσιάζουν υψηλή ρευστότητα, σε βαθμό που να αποτελούν αντικείμενο συναλλαγής πολύ νωρίτερα από τη λήξη τους. Εξαιτίας της μεγάλης ταχύτητας των συναλλαγών και του βαθμού ολοκλήρωσης των αγορών, οι οποιεσδήποτε παρατηρούμενες διαφορές επί των επισυναπτόμενων επιτοκίων, οφείλονται σε διαφοροποιήσεις λόγω του κινδύνου, του βαθμού ρευστότητας και του φορολογικού συντελεστή.\n27 1. Έντοκα Γραμμάτια (Treasury Bills)\nΌλα τα κρατικά χρεόγραφα τα οποία εκδίδονται με τη μορφή της προεξοφλημένης έκπτωσης και λήγουν εντός ενός έτους, ονομάζονται Έντοκα Γραμμάτια Η αρχική τους έκδοση και διάθεση στην αγορά αναλαμβάνονται από τις νομισματικές αρχές του εκάστοτε κράτους, ενώ η διαπραγμάτευσή τους πραγματοποιείται από πιστωτικά ιδρύματα και χρηματοοικονομικούς διαμεσολαβητές. Ο τρόπος αξιολόγησης και διάθεσής τους στην αγορά πραγματοποιείται μέσω του συστήματος των πλειστηριασμών (και ενίοτε μέσω δημοσίων εγγραφών), οι οποίοι διεξάγονται κατά τακτά χρονικά διαστήματα. Αποτελούν τα πιο δημοφιλή χρηματοοικονομικά εργαλεία τα οποία διαπραγματεύονται στην αγορά χρήματος, ενώ διαθέτουν από τους υψηλότερους βαθμούς ρευστότητας.\n28 2. Εμπορικά Έγγραφα (Commercial Papers)\nΤα εμπορικά έγγραφα εκδίδονται με σκοπό να εξυπηρετήσουν τις βραχυχρόνιες δανειακές ανάγκες χρηματοοικονομικών οργανισμών, επιχειρήσεων, δήμων και τοπικών κυβερνήσεων. Οι εκάστοτε επιλογές πραγματοποιούνται με βάση το ανταγωνιστικό κόστος για το δανειζόμενο. Οι δανειστές οφείλουν να είναι ιδιαίτερα προσεκτικοί στις χορηγήσεις και για το σκοπό αυτό επιλέγουν πελάτες με υψηλό δείκτη πιστωτικής φερεγγυότητας. Τα εμπορικά έγγραφα αποτελούν ατελή υποκατάστατα των εντόκων γραμματίων. Η διαφοροποίηση στα έντοκα των εν λόγω χρηματοοικονομικών εργαλείων οφείλεται: Στο βαθμό ρευστότητάς τους. Στο γεγονός ότι είναι πολύ μικρή η δραστηριότητα στη δευτερογενή αγορά εμπορικών εγγράφων. Τον υψηλότερο βαθμό κινδύνου, τον αναλαμβάνει ο εκδότης τους.\n29 3. Τραπεζικές Αποδοχές (Banker’s Acceptances)\nΟι τραπεζικές αποδοχές αποτελούν ένα είδος βραχυχρόνιων τίτλων όπου ο εκδότης τους, συνήθως επιχειρήσεις, υπόσχεται να αποδώσει συγκεκριμένο ποσό, με την εγγυητική υποστήριξη ενός πιστωτικού ιδρύματος. Η αβεβαιότητα αφορά τη φερεγγυότητα του πιστωτικού ιδρύματος και αυτή είναι που καθορίζει τη διαφορά ανάμεσα στην απόδοση που προσφέρουν οι τραπεζικές αποδοχές και τα έντοκα γραμμάτια. Η χρήση των τραπεζικών αποδοχών είναι ιδιαίτερα ευρύς στο εισαγωγικό εμπόριο, όπου οι πιθανότητες αποδοχής τους από έναν εξαγωγέα, ως μέσο πληρωμής, είναι μεγαλύτερη απ’ ότι μία εμπορική πίστωση χωρίς καμία εγγύηση.\n30 4. Πιστοποιητικά Καταθέσεων (Certificates of Deposits)\nΤα πιστοποιητικά καταθέσεων αποτελούν εκδόσεις των πιστωτικών ιδρυμάτων με συγκεκριμένη απόδοση προς τους κατόχους τους.\n31 4. Πιστοποιητικά Καταθέσεων (Certificates of Deposits)\nΠλεονεκτήματα: Ο κάτοχός τους μπορεί να προβεί στην πώλησή τους στην αγορά, ανεξάρτητα από το αν ο εκδότης τους δύναται ή μη να τηρήσει την υπόσχεση πληρωμής του αναγραφόμενου ποσού. Τα επιτόκια των πιστοποιητικών καταθέσεων μπορεί να είναι σταθερά και μεταβλητά, ενώ ο κίνδυνος που τα διακατέχει αποτελεί συνάρτηση της φερεγγυότητας του εκδοτήριου πιστωτικού ιδρύματος. Απαιτούν πολύ μικρή παρακράτηση για ρευστά διαθέσιμα, αφού σε κάθε περίπτωση ο κάτοχος εισπράττει το αντίτιμό τους μέσω της πώλησής τους στην αγορά και όχι ως συνεχή απαίτηση προς τον εκδότη. Μειονέκτημα: Από την άλλη μεριά όμως, σε πολλές χώρες τα πιστοποιητικά καταθέσεων δεν καλύπτονται από εγγυητική ασφάλιση, γεγονός που αποτελεί πηγή κινδύνου προς τους κατόχους τους.\n32 5. Συμφωνίες Επαναγοράς (Repurchase Agreements)\nΟι συμφωνίες επαναγοράς αποτελούν συμβόλαια πώλησης συγκεκριμένου τίτλου, με τη ρήτρα της επαναγοράς τους από τον πωλητή σε προκαθορισμένη τιμή και χρονική στιγμή. Πρακτικά, οι συμφωνίες επαναγοράς είναι μία εναλλακτική μορφή εγγυητικού δανείου, όπου το ρόλο της εγγύησης τον παίζει ο υπό συναλλαγή τίτλος. Ο πιο δημοφιλής τίτλος για τέτοια μορφή συναλλαγών είναι τα κρατικά ομόλογα. Ουσιαστικά ο κίνδυνος που απορρέει από τα συγκεκριμένα χρηματοδοτικά εργαλεία συνίσταται, όχι στο γεγονός ότι ο πωλητής τους αδυνατεί να προβεί σε επαναγορά, όσο στο ότι σε μία τέτοια περίπτωση ο κάτοχος χάνει από τη μεταβολή στην αξία του τίτλου που λειτουργεί ως εγγύηση.\n33 Αγορά Κεφαλαίων Ο τρόπος μεταβίβασης των μετοχών μπορεί να κατηγοριοποιηθεί ανάμεσα σε δύο κατηγορίες: Στις λιανικές διαπραγματεύσεις οι οποίες αφορούν μικρά επενδυτικά πακέτα μετοχών τα οποία βρίσκονται στην κυριότητα μεμονωμένων επενδυτών. Στις χονδρικές διαπραγματεύσεις εκτελούνται κυρίως από χρηματοοικονομικά ιδρύματα και αφορούν μεγάλο όγκο μεταβιβάσεων.\n34 Διαπραγματευτές της αγοράς κεφαλαίων\nΟι κύριοι διαπραγματευτές επί των αγορών κεφαλαίων είναι δύο ειδών: Απλοί χρηματιστηριακοί πράκτορες, οι οποίοι εκπροσωπώντας τους πελάτες τους, προβαίνουν στην αγορά και πώληση συγκεκριμένου όγκου τίτλων. Ειδικοί διαπραγματευτές (specialists) ή δημιουργοί αγοράς (market makers). Οι δημιουργοί αγοράς αποτελούν συνήθως μεμονωμένα άτομα, υπεύθυνα για συγκεκριμένο τίτλο, όπου έργο τους είναι να διαμεσολαβήσουν μεταξύ των αγοραστών και πωλητών έτσι ώστε να προωθείται η αγοροπωλησία τίτλων στις δευτερογενείς διαπραγματεύσεις (δηλαδή, κατόπιν της αρχικής εισαγωγής τους για διαπραγμάτευση στα χρηματιστήρια). Κύρια επιδίωξή τους είναι η προσφορά ρευστότητας στην αγορά.\n35 Πολλές φορές εντός των μεγάλων χρηματιστηρίων τελούν υπό λειτουργία οι λεγόμενες δευτερογενείς αγορές, στις οποίες τελούν υπό διαπραγμάτευση τίτλοι νέοεισηγμένων και μικρών επιχειρήσεων και λειτουργούν ως προθάλαμος για την εισαγωγή των μετοχών των επιχειρήσεων στις κύριες αγορές Κύρια επιδίωξη της λειτουργίας τους είναι: Προώθηση της ρευστότητας των συγκεκριμένων τίτλων, Η δημιουργία και ωρίμανση της πληροφόρησης σχετικά με τις επιχειρήσεις τις οποίες αφορούν Ηδιασφάλιση της ποιότητας των κύριων αγορών.\n36 Έξωχρηματιστηριακές συναλλαγές\nΠέρα από τις αγορές κεφαλαίων, ένα μεγάλο εύρος επί των διαπραγματεύσεων μετοχών, μεταβιβάζεται με βάση διαδικασίες που εκτελούνται «πίσω από τον πάγκο» (εξωχρηματιστηριακές, over the counter). Οι διαδικασίες αυτές αφορούν κυρίως τίτλους επιχειρήσεων οι οποίες αδυνατούν να καλύψουν τις προδιαγραφές ένταξής τους στις οργανωμένες αγορές κεφαλαίων. Παράλληλα, αντικείμενο διαπραγματεύσεων μπορούν να αποτελέσουν και άλλα χρηματοπιστωτικά εργαλεία, όπως τα ομόλογα, κ.α.\n37 Θεσμικές Διαπραγματεύσεις & Θεσμικοί Επενδυτές\nΩς θεσμικές διαπραγματεύσεις εννοούμε την αγορά και πώληση τίτλων, εφόσον αυτές πραγματοποιούνται σε μεγάλο αριθμό και ποικιλία μετοχών, από εξειδικευμένα κυρίως χρηματοοικονομικά και πιστωτικά ιδρύματα.\n38 «Πακέτα μετοχών» Για να χαρακτηριστεί μία διαπραγμάτευση ως πακέτο μετοχών, πρέπει οπωσδήποτε να περιλαμβάνει αριθμό μετοχών άνω των Σε πολλές περιπτώσεις παρατηρείται το φαινόμενο, οι τιμές των συναλλασσόμενων μετοχών εντός των μετοχικών πακέτων να διαφέρουν από τις αντίστοιχες στην αγορά κατά τη χρονική στιγμή της διαπραγμάτευσης. Ως εξήγηση δίδεται το γεγονός ότι οι συναλλασσόμενοι τέτοιων πακέτων διαθέτουν σχετική διαπραγματευτική δύναμη με τα ανάλογα αποτελέσματα.\n39 Arbitrage & συστάσεις σε αξιόγραφα\nΕκτός από τις παραπάνω τύπου συναλλαγές, οι θεσμικοί επενδυτές προβαίνουν στην αγορά και πώληση ειδικών μετοχικών πακέτων, με συγκεκριμένη σύσταση σε τίτλους και αξιόγραφα. Η συγκεκριμένη δραστηριότητα αποσκοπεί στην εξυπηρέτηση εξειδικευμένων επενδυτικών στρατηγικών, όπως η δημιουργία χαρτοφυλακίων δεικτών (index portfolio) και η σχετική πραγματοποίηση arbitrage.\n40 Μεμονωμένοι τίτλοι & χαρτοφυλάκια\nΗ ανάπτυξη της συγκεκριμένης μορφής συναλλαγών επηρεάστηκε σημαντικά από τη διάδοση της θεωρίας του χαρτοφυλακίου (του Markovich) καθώς και από μία σειρά από εμπειρικές μελέτες οι οποίες καταδείκνυαν ότι επενδύσεις σε μεμονωμένους τίτλους, σπάνια μπορούν να υπερκεράσουν τις αποδόσεις χαρτοφυλακίων δεικτών και ειδικότερα εκείνου της αγοράς.\n41 Μεμονωμένοι τίτλοι & χαρτοφυλάκια\nΣχετικά με το τελευταίο, είναι χαρακτηριστικό το συμπέρασμα στο οποίο καταλήγει ο Malkiel (1985), ότι: Ακόμα και τα πολύ διαφοροποιημένα χαρτοφυλάκια, υστερούν σε απόδοση σε σχέση με την αγορά εφόσον εξομαλυνθούν ως προς τον κίνδυνο που εμπεριέχουν και το κόστος συναλλαγών.\n42 Αγορά Ομολόγων Τα διαπραγματευόμενα ομόλογα μπορεί να έχουν εκδοθεί, είτε από ιδιωτικές επιχειρήσεις, είτε από το κράτος και δημόσιους οργανισμούς. Ανάμεσα στους παραπάνω εκδότες διάκριση επέρχεται από το βαθμό φερεγγυότητάς τους και τον αντίστοιχο κίνδυνο που συνεπάγεται.\n43 Κρατικά Ομόλογα Συνήθως, τα κρατικά ομόλογα κατέχουν το μικρότερο βαθμό κινδύνου, καθώς το μέγεθος και η δύναμη του κρατικού τομέα αποτελούν τον καλύτερο εγγυητή. Ωστόσο, ο βαθμός ανάπτυξης της τοπικής οικονομίας, η διεθνή της ανταγωνιστικότητα, η ισχύς του εθνικού νομίσματος και το συνολικό ύψος του δημοσίου αλλά και εθνικού χρέους, αποτελούν παράγοντες διάκρισης του κινδύνου των κρατικών ομολόγων ανάμεσα σε διαφορετικές χώρες έκδοσης.\n44 Επιχειρηματικά Ομόλογα\nΑντίθετα, τα επιχειρηματικά ομόλογα διέπονται από υψηλότερο βαθμό κινδύνου, ο οποίος ουσιαστικά ταυτίζεται με τον επιχειρηματικό κίνδυνο, δηλαδή από την αβεβαιότητα διαμόρφωσης των μελλοντικών κερδών της επιχείρησης. Σε σχέση τώρα μεταξύ των επιχειρηματικών ομολόγων και των μετοχών η διαφορά τους έγκειται σε δύο κυρίως παράγοντες. Στο γεγονός ότι τα ομόλογα συνεπάγονται σταθερές πληρωμές, σε σχέση με τα απροσδιόριστα μερίσματα των μετοχών Στον υψηλότερο βαθμό αβεβαιότητας που διέπει τις μετοχές\n45 Εταιρικά ομόλογα & μετοχικές αξιές\nΣυγκεκριμένα η υψηλότερη επικινδυνότητα των μετοχών απορρέει από το ότι τα μερίσματα έπονται των πληρωμών των τόκων των ομολόγων, στους οποίους η επιχείρηση έχει πλήρη και αναγκαστική υποχρέωση. Από την άλλη μεριά, εξαιτίας του υψηλότερου βαθμού κινδύνου που διέπει τις μετοχές, παρουσιάζεται αντίστοιχα, μεγαλύτερο περιθώριο κέρδους. Αναφορικά λοιπόν με το διαφορετικό βαθμό κινδύνου που συνεπάγονται τα δύο χρηματοοικονομικά εργαλεία, οφείλουμε να επισημάνουμε και την αντίστοιχη διαμάχη ανάμεσα στους εκάστοτε επενδυτές. Πρέπει να σημειωθεί ότι οι κάτοχοι των ομολόγων ερίζουν με τους μέτοχους, ιδιαίτερα όταν οι τελευταίοι ακολουθούν πολιτική περιορισμένης ευθύνης (ή χρήσης των ιδίων κεφαλαίων της επιχείρησης), με συνέπεια ο κίνδυνος των ομολόγων να είναι ιδιαίτερα υψηλός.\n46 Σημασία των αγορών ομολόγων\nΥφίσταται σημαντική διαφορά, αναφορικά με τον τρόπο διάθεσης των ομολόγων και ιδιαίτερα των κρατικών. Η διάθεσή των κρατικών ομολόγων προσδιορίζεται με βάση τις εκάστοτε χρηματοδοτικές ανάγκες του κρατικού τομέα αλλά, σε κάθε περίπτωση ο όγκος των χρηματοδοτικών κεφαλαίων που απορροφούν είναι εξαιρετικά μεγάλος.\n47 Διοχέτευση ομολόγων στην αγορά\nΗ επιλογή της μεθόδου διοχέτευσης των ομολόγων στην αγορά εξαρτάται από τις εκτιμήσεις του εκδότη σχετικά με τον κίνδυνο της μη συνολικής διοχέτευσης του όγκου των ομολόγων. Η απευθείας διαπραγμάτευση των ομολόγων στην αγορά συνεπάγεται την αβεβαιότητα, όπως το επενδυτικό κοινό να μην ανταποκριθεί πλήρως, σύμφωνα με τις εκτιμήσεις του εκδότη. Αντίθετα, η πώληση των ομολόγων εκτός αγοράς εξασφαλίζει με μεγαλύτερη σιγουριά καθώς ο εκδότης δε διατρέχει τον κίνδυνο να παραμείνει αδιάθετο κάποιο σημαντικό ποσοστό ομολόγων.\n48 Διοχέτευση ομολόγων στην αγορά\nΌσον αφορά τα επιχειρηματικά ομόλογα, παρουσιάζουν και αυτά ταυτόσημα χαρακτηριστικά με εκείνα των κρατικών, ως προς τον τρόπο διάθεσής τους στους εκάστοτε επενδυτές. Εξαιτίας όμως του μικρότερου όγκου τους αλλά και του μικρότερου βαθμού φερεγγυότητας, που διέπει τις επιχειρήσεις σε σχέση με το κράτος, είναι αναπόφευκτη η ανάγκη ύπαρξης ενός διαμεσολαβητή, ο οποίος θα εγγυάται ταυτόχρονα για την εκδότρια επιχείρηση. Αναφορικά με τη λειτουργία της αγοράς ομολόγων, πρέπει να επισημανθεί ότι διέπεται από τη δυναμική που χαρακτηρίζει και τις υπόλοιπες αγορές που έχουμε αναφέρει.\n49 Arbitrage στην αγορά ομολόγων\nΩστόσο, έπεται διαφοροποίηση των επιτοκίων, όχι μόνο εξαιτίας του βαθμού φερεγγυότητας του εκδότη, αλλά και από τον τύπο του ομολογιακού συμβολαίου.\n50 Όροι ομολόγων Πολλά ομόλογα περιέχουν ειδικούς όρους, οι οποίοι επιτρέπουν στον εκδότη την αναπροσαρμογή τόσο του επιτοκίου, όσο και άμεση ανάκληση του συνόλου των διατεθειμένων ομολόγων. Τέτοιου τύπου ομόλογα είναι: Οι τίτλοι κυμαινόμενου επιτοκίου, Τα μετατρέψιμα ομόλογα σε μετοχές Ειδικά χρηματοοικονομικά εργαλεία τα οποία επιτρέπουν ακόμα και την αναγκαστική δέσμευσή τους από τον εκδότη.\n51 Σχέση κινδύνου & απόδοσης\nΟυσιαστικά, ισχύει στην αγορά ομολόγων ο νόμος που επιβάλει σε τίτλους με υψηλότερο κίνδυνο, αντίστοιχες υψηλότερες αποδόσεις. Ένα τέτοιο αποτέλεσμα, είναι προϊόν συγκεκριμένης συμπεριφοράς, κατά την οποία ο επενδυτής αποστρέφεται τον κίνδυνο (risk averse) και ανάμεσα σε αποδόσεις με ίδιο συντελεστή κινδύνου επιλέγει τη μεγαλύτερη Τέλος, υπάρχει μια ιδιαίτερη κατηγορία ομολογιακών τίτλων, οι οποίοι χαρακτηρίζονται από τις πολύ υψηλές αποδόσεις τους (junk bonds-είναι ομόλογα που χρησιμοποιούνται κυρίως στις Η.Π.Α).\n52 Σημασία της αγοράς ομολόγων\nΑυτοί οι τίτλοι είναι από τη φύση τους ιδιαίτερα ανταγωνιστικοί και ουσιαστικά εξυπηρετούν τις ιδιαίτερες ανάγκες του εκδότη σε ρευστότητα. Ως χρηματοοικονομική καινοτομία τα πλεονεκτήματα των ομολόγων υψηλότερων αποδόσεων πηγάζουν από το γεγονός ότι λειτουργούν ανταγωνιστικά με την τραπεζική χρηματοδότηση. Παράλληλα, επιτρέπουν στον εκδότη να κατέχει υψηλότερη διαπραγματευτική δύναμη στη διαμόρφωση του επιτοκίου, το οποίο είναι συνήθως μικρότερο από τα εναλλακτικά τραπεζικά δάνεια. Παρέχουν μια σειρά από εναλλακτικές δυνατότητες άντλησης κεφαλαίων Βοηθούν στην αποτελεσματικότερη λειτουργία των αγορών, η οποία επιτυγχάνεται από την επίτευξη υψηλότερου βαθμού κεφαλαιοποίησης (δηλαδή της διαπραγμάτευσης υψηλότερης αξίας κεφαλαίων).\n53 Αγορά Ενυπόθηκων Τίτλων (Mortgage Market)\nΜε την έννοια της αγοράς υποθηκών αναφερόμαστε σε δύο διαφορετικές λειτουργίες. Η πρώτη αφορά τη διαπραγμάτευση ενυπόθηκων δανείων, τα οποία πραγματοποιούνται ανάμεσα στον πελάτη και στον αντίστοιχο διαμεσολαβητή Η δεύτερη αφορά τίτλους και αξιόγραφα στα οποία παρέχεται εγγύηση από μεγάλα πακέτα υποθηκών. Σε αυτή την περίπτωση, αναφερόμαστε στο αντικείμενο συναλλαγών των θεσμικών επενδυτών.\n54 Αγορά Ενυπόθηκων Τίτλων (Mortgage Market)\nΤο κύριο χαρακτηριστικό των ενυπόθηκων δανείων είναι ότι η εγγύηση, βάση της οποίας εκδίδεται το δάνειο, είναι το ίδιο το αντικείμενο χρήσης των δανειακών κεφαλαίων. (στεγαστικά δάνεια, δάνεια που προορίζονται για την αγορά και εκμετάλλευση περιουσιακών στοιχείων, ξενοδοχειακών επιχειρήσεων, καραβιών, κ.ο.κ.)\n55 Σημασία της αγοράς ενυπόθηκων τίτλων\nΟ δανειστή, εξασφαλίζει δεδομένη εγγύηση για την παραχώρηση των κεφαλαίων του. Με αυτό τον τρόπο περιορίζεται ο κίνδυνος, όπως ο δανειζόμενος να μην τηρήσει τις υποχρεώσεις του προς το δανειστή. Ο δανειζόμενος μπορεί να εξασφαλίσει με μεγαλύτερη ευκολία δανειοδότηση, καθώς κάτω από άλλες προϋποθέσεις θα ήταν δύσκολο να εξασφαλίσει άλλου τύπου εγγυήσεις. Η λειτουργία των αγορών ενυπόθηκων δανείων, τουλάχιστον σε δευτερογενή βάση, βοηθάει στη λείανση των συναλλαγών και στην ταύτιση ανάμεσα στην προσφορά και στη ζήτηση. Πολλές φορές, εν όψη ιδιαίτερα αναπτυσσόμενων τομέων, όπου παρέχεται δανειοδότηση με υποθήκη, η ζήτηση κεφαλαίων υπερτερεί της αντίστοιχης προσφοράς. Από την άλλη μεριά, σε ώριμους τομείς οικονομικής δραστηριότητας, παρουσιάζεται το φαινόμενο της υπερβάλλουσας προσφοράς των ενυπόθηκων δανειακών κεφαλαίων. Στα πλαίσια αυτά και εφόσον υπάρχουν εξειδικευμένα πιστωτικά ιδρύματα, δύναται να ερμηνευτούν σωστά τα μηνύματα της αγοράς έτσι ώστε να πραγματοποιηθεί η μετακίνηση κεφαλαίων από τον ένα τομέα στον άλλο. Ουσιαστικά, η ύπαρξη εξειδικευμένων αγορών, προωθεί σημαντικά το βαθμό ολοκλήρωσης της ενυπόθηκης δανειοδότησης.\n56 Αγορές Συναλλάγματος Οι αγορές συναλλάγματος αποτελούν μία ιδιαίτερη μορφή αγοράς. Το στοιχείο που προσδίδει εξέχουσα σημασία στις αγορές αυτές είναι πως εκτός της δυναμικότητας που παρουσιάζουν, μέσα από μια συνεχή λειτουργία και επαναδιαπραγμάτευση των συναλλαγματικών ισοτιμιών με αγοραπωλησίες νομισμάτων, συνδυάζουν και όλες τις άλλες μορφές αγορών.\n57 Αγορά Συναλλάγματος Η αγορά συναλλάγματος δε διαμορφώνει αξίες, αλλά λειτουργεί ως «ταχυδρομικός διαμεσολαβής», μετατροπής και διάθεσης των διαφόρων νομισμάτων, σε αυτό των κυμαινόμενων συναλλαγματικών ισοτιμιών, το οποίο χαρακτηρίζεται από υψηλή δυναμικότητα και οι οποιεσδήποτε διαπραγματεύσεις, αφορούν την παρουσία αβεβαιότητας και ιδιαίτερα υψηλού βαθμού κινδύνου.\n58 Σύνοψη Η οικονομική έννοια της αγοράς ορίζεται ως ο τόπος και ο χρόνος, που υλοποιείται η διαπραγμάτευση και η μεταβολή του ιδιοκτησιακού καθεστώτος για ένα αγαθό ή τίτλο με συγκεκριμένη οικονομική αξία. Ανεξάρτητα από τη φύση του υπό διαπραγμάτευση αντικειμένου, υπάρχει μια σειρά από χαρακτηριστικά που προσδιορίζουν την αγορά. Οι αγορές διακρίνονται α) σε πρωτογενείς και δευτερογενείς και β) σε δημόσιες ή ιδιωτικές.\n59 Σύνοψη Οι μεσίτες (brokers) φέρνουν σε επαφή τα δύο μέρη μιας συναλλαγής, ενώ οι διαπραγματευτές (dealers) παίρνουν θέσεις στα χρηματοοικονομικά εργαλεία. Η λειτουργία των αγορών εξαρτάται από το κόστος συναλλαγών και το βαθμό ενοποίησης. Οι αγορές χρήματος προωθούν την καλύτερη αντιμετώπιση του λειτουργικού κόστους και την αποτελεσματικότερη λειτουργία. Η αγορά κεφαλαίων αποτελεί το οργανωμένο θεσμικό πλαίσιο, βάσει του οποίου οι μετοχές των εισηγμένων επιχειρήσεων αποτελούν αντικείμενο διαπραγμάτευσης.\n60 Σύνοψη Η αγορά ομολόγων αποτελεί το θεσμικό πλαίσιο αγοράς και πώλησης τίτλων, οι οποίοι υπόσχονται ένα σταθερό εισόδημα ανά χρονική περίοδο στον αγοραστή τους. Οι αγορές συναλλάγματος αποτελούν ένα ιδιαίτερο σύστημα συναλλαγών, βάσει του οποίου ανταλλάσσονται τα νομίσματα των διαφόρων κρατών κατά τρόπο που να διαμορφώνονται οι συναλλαγματικές τους αξίες.\nΚατέβασμα ppt "Χρηματοοικονομικές Αγορές"\nΑΝΑΛΥΣΗ ΧΡΗΜΑΤΟΟΙΚΟΝΟΜΙΚΩΝ ΚΑΤΑΣΤΑΣΕΩΝ ΑΡΙΘΜΟΔΕΙΚΤΕΣ ΡΕΥΣΤΟΤΗΤΑΣ\nΤΡΑΠΕΖΙΚΟ ΣΥΣΤΗΜΑ ΚΑΙ ΤΙΤΛΟΠΟΙΗΣΗ ΔΑΝΕΙΩΝ


To 3ο Γυμνάσιο Τρικάλων άνοιξε τις πύλες του στην αποδοχή της διαφορετικότητας και του ανθρωπισμού μέσω του Erasmus+ | trikalanews.gr\nΤο άρθρο έχει διαβαστεί: 1619 φορές\nΟλοκληρώθηκε και ο 2ος χρόνος υλοποίησης του ευρωπαϊκού προγράμματος Erasmus+/ΚΑ2 με τίτλο «My Nationality is HUMAN” («Η εθνικότητά μου είναι ΑΝΘΡΩΠΟΣ») ( https://mynationalityishuman.wordpress.com), στο οποίο συμμετείχε το 3ο Γυμνάσιο Τρικάλων ως εταίρος. Συντονιστικό σχολείο ήταν το “Osnovno Uchilishte Hristo Smirnenski”, από το Haskovo της Βουλγαρίας.\nΕπίσης, συμμετείχαν σχολεία από άλλες τρεις ευρωπαϊκές χώρες: Ρουμανία, Λετονία και Ιταλία. Η διάρκειά του ήταν διετής, 2015-2017 και έλαβε επιχορήγηση από το Ίδρυμα Κρατικών Υποτροφιών που αποτελεί την Εθνική Μονάδα διαχείρισης του προγράμματος Erasmus+.\nΣτόχος του προγράμματος ήταν να προωθήσει τον ανθρωπισμό και την ανεκτικότητα στην καθημερινή ζωή των μαθητών μας. Μια από τις πιο σπουδαίες προτεραιότητες στη σημερινή σχολική πραγματικότητα πρέπει να είναι η προώθηση των ανθρωπίνων αξιών και δικαιωμάτων. Δεν έχει σημασία η εθνικότητα, το κοινωνικο-οικονομικό επίπεδο, η φυλή ή η θρησκεία του καθενός αλλά ότι όλοι είναι άνθρωποι με τα ίδια δικαιώματα.\nΗ ανάπτυξη θετικών κοινωνικών δεξιοτήτων, ο αλληλοσεβασμός και το φιλικό κλίμα στο σχολείο επιτεύχθηκαν μέσω των συνεργατικών δραστηριοτήτων μεταξύ των μαθητών μας στις διακρατικές συναντήσεις που πραγματοποιήθηκαν αλλά και του διαμοιρασμού εμπειριών και καλών πρακτικών μεταξύ των μαθητών και των εκπαιδευτικών μέσω της ηλεκτρονικής επικοινωνίας.\nΚατά τη διάρκεια των 2 αυτών χρόνων υλοποίησης, εκτός από τις διακρατικές συναντήσεις σε Βουλγαρία, Ιταλία και Ελλάδα, Λετονία, Ρουμανία πραγματοποιήθηκαν πολλές δραστηριότητες στις οποίες συμμετείχαν οι μαθητές από τα σχολεία όλων των συμμετεχουσών χωρών (http://3gym-trikal.tri.sch.gr/?cat=69).\n- Δημιουργία λογότυπου του προγράμματος.\n- «Μετρώντας την θερμοκρασία των ανθρωπίνων δικαιωμάτων των μαθητών μας»-Απάντηση σε ερωτηματολόγια και επεξεργασία αυτών.\nΠαρουσίαση των αποτελεσμάτων.\n- Παρουσιάσεις τόσο των συμμετεχόντων σχολείων όσο και των πόλεων που εδρεύουν τα σχολεία.\n- Δημιουργία αφίσας για την γωνιά Erasmus+ στο σχολείο μας.\n- Δέντρο καλών πράξεων (“Pay it forward tree”)\n- «Μοιράσου την ιστορία σου». Καθημερινές ιστορίες από τη σχολική ζωή των μαθητών μας.\n- Δημιουργία ηλεκτρονικού βιβλίου με τις καλύτερες ιστορίες που συλλέχθηκαν από τους μαθητές των 5 συμμετεχουσών χωρών.\n- «Όλα σχετικά με τον εαυτό μου». Παρουσιάσεις σχετικά με τα ενδιαφέροντα των μαθητών μας.\n- Αφίσες με τα ανθρώπινα δικαιώματα και τις υποχρεώσεις των παιδιών.\n- Παρουσιάσεις για τα ανθρώπινα δικαιώματα και ενημερωτική ομιλία την παγκόσμια ημέρα ανθρωπίνων δικαιωμάτων από τους μαθητές της\nομάδας Erasmus στην ολομέλεια της σχολικής κοινότητας.\n- Δημιουργία βίντεο για το σεβασμό των ανθρωπίνων δικαιωμάτων.\n- Παρουσιάσεις για τα ανθρώπινα δικαιώματα και υποχρεώσεις.\n- Αναπαράσταση των ανθρωπίνων δικαιωμάτων σε ζωγραφιές.\n- Θεατροπαιδαγωγικές δράσεις με θέμα το σεβασμό των ανθρωπίνων δικαιωμάτων.\n- Πολυπολιτισμικό ημερολόγιο με ήθη και έθιμα όλων των συμμετεχουσών χωρών.\n- Διαδραστικά μαθήματα για την ασφαλή πλοήγηση στο διαδίκτυο και την προστασία από τον διαδικτυακό εκφοβισμό\n- Μαθήματα παραδοσιακών χορών.\n- Παρουσιάσεις με θέμα τις δραστηριότητες των μαθητών στον ελεύθερο χρόνο τους.\n- Έκθεση φωτογραφίας με θέμα « Όχι φραγμοί, όχι σύνορα»\n- Δημιουργία cd με παραδοσιακά τραγούδια και χορούς των συμμετεχουσών χωρών.\n- Βιβλίο συνταγών με παραδοσιακές συνταγές από κάθε χώρα\n- Έρευνα με ερωτηματολόγια για διερεύνηση των ηθικών αξιών των μαθητών\n- Παρουσιάσεις για διαφορετικές θρησκείες του κόσμου\n- Δημιουργία comic με αντιρατσιστικό περιεχόμενο\n- Δημιουργία αφισών με θέμα: 100 τρόποι να σκεφτείς «πράσινα»\n- Πραγματοποίηση επίδειξης μόδας με ανακυκλώσιμα υλικά\n- Workshop με θέμα : Μαθαίνοντας από το παρελθόν\n- Δημιουργία βίντεο με τίτλο: « 1 λεπτό μπορεί να σώσει τον κόσμο»\nΣτο τέλος της σχολικής χρονιάς τον Ιούνιο, πραγματοποιήθηκε έκθεση με τα παραγόμενα αποτελέσματα του προγράμματος. Παράλληλα εκτέθηκαν έργα ζωγραφικής των μαθητών μας με θέμα "Χαμόγελο χωρίς σύνορα" που δημιουργήθηκαν υπό την καθοδήγηση της καθηγήτριας καλλιτεχνικών του σχολείου μας κ. Καλλέργη Κωνσταντίας.\nΗ έκθεση πραγματοποιήθηκε στο εργαστήριο πληροφορικής του σχολείου μας και την επισκέφτηκαν εκτός από τους συναδέλφους καθηγητές, όλοι οι μαθητές του σχολείου μας καθώς και οι γονείς τους.\nΑπό το 3ο Γυμνάσιο Τρικάλων συμμετείχαν μαθητές από την Β΄ και Γ΄ τάξη. Μερικές από τις εντυπώσεις των μαθητών μας από τη συμμετοχή τους στο πρόγραμμα μπορείτε να διαβάσετε παρακάτω:


Αφηρημένο σχέδιο, πορτοκαλί και κίτρινο εκτυπωμενος πινακας ζωγραφικής σε καμβά\nΑφηρημένο σχέδιο, πορτοκαλί και κίτρινο\nΚωδικός προϊόντος: ΚΩΔ.44\nΜέγιστη εκτύπωση: 104 εκ.\nΑγαπημένοι πίνακες για μοντέρνο χώρο. Φτιάξτε τον δικό σας πίνακα ζωγραφικής. Πίνακες ζωγραφικής για το σαλόνι ή την κρεβατοκάμαρά σας σε προσιτές τιμές. Ψηφιακή εκτύπωση υψηλής ποιότητας. Η πλούσια θεματολογία σε πίνακες, κάνει την Artivity να ξεχωρίζει, καθώς σίγουρα μέσα από το ηλεκτρονικό μας κατάστημα θα βρείτε τον πίνακα που ταιριάζει στον δικό σας χώρο.


Αποτελέσματα 61 - 80 από 773\nΚωδ. Πολιτείας: 0170-0745\nΤο μυστικό της αρχαιοελληνικής ομοφυλοφιλίας παραμένει τέτοιο μόνο για εκείνους που αποφεύγουν να ρωτήσουν. Οι ίδιοι οι Έλληνες δεν το έκρυβαν. Διεκτραγωδούσαν ή αστειεύονταν με τα ομοερωτικά τους πάθη, διαλαλούσαν τον πόθο τους για "σφριγηλούς μηρούς", υμνούσαν στα αγγεία τους το κάλλος των εφήβων, τιμούσαν με αγάλματα το ζεύγος των Τυραννοκτόνων, μεταμόρφωναν τον Δία σε αετό που ανύψωνε τον Γανυμήδη στα ουράνια. Κατάπληκτοι μπροστά σ' αυτό το φαινόμενο, οι Ρωμαίοι επίγονοί τους το ονόμασαν "ελληνικό έθιμο", οι δε νεότεροι λόγιοι και αισθ...\nΠΡΑΓΜΑΤΕΙΑ ΓΙΑ ΤΟΝ ΚΑΠΙΤΑΛΙΣΜΟ ΚΑΙ ΤΗ ΔΙΑΔΙΚΑΣΙΑ ΓΕΝΕΣΗΣ ΤΟΥ\nΚωδ. Πολιτείας: 0170-0765\nΠότε ξεκίνησε ο καπιταλισμός; Σε αυτό το απλό ερώτημα έχει δοθεί μια ευρύτατη γκάμα αντιφατικών μεταξύ τους απαντήσεων από οικονομολόγους, ιστορικούς και κοινωνικούς επιστήμονες. Ας μου επιτραπεί να παραθέσω ορισμένα μόνο παραδείγματα. [...] (Από την εισαγωγή της έκδοσης)...\nΚΑΤΑ ΤΟΥ ΕΡΩΤΑ\nΚωδ. Πολιτείας: 0170-0769\nΠαρακαλούμε όπως προσδεθείτε: θα συναντήσουμε αντιλογίες. Το θέμα μας είναι ο έρωτας κι ο δρόμος έχει κακοτοπιές. Κατ' αρχάς ποιος θα μπορούσε έστω και να διανοηθεί να εναντιωθεί στον έρωτα; Κανείς. Όπως όλοι γνωρίζουν, ο έρωτας είναι μια μυστηριώδης δύναμη πλήρους ελέγχου με τεράστια επιρροή πάνω στις σκέψεις και τις αποφάσεις μας για τη ζωή. Ο έρωτας είναι αφεντικό, και μάλιστα απαιτητικό: απαιτεί την αφοσίωσή μας. Εμείς, απ' την άλλη, υποτασσόμαστε εκούσια - ή τουλάχιστον όσο εκούσια υποτάσσεται ένας τρομοκρατημένος υποτακτικός στον παν...\nΟ ΦΟΝΟΣ ΤΗΣ ΕΛΙΝΟΡ ΠΟΟΥΠ\nΚωδ. Πολιτείας: 0170-0770\nΟ κύριος Μάικλ Γκρέι, ψυχαναλυτής στο επάγγελμα, επιχειρεί να εξιχνιάσει μυστηριώδεις φόνους, εκτελώντας χρέη αστυνομικού ντετέκτιβ, και το επιτυγχάνει χρησιμοποιώντας περισσότερο ψυχολογικές και λιγότερο αστυνομικές μεθόδους. Ο φόνος της Έλινορ Πόουπ αποτελεί μία από τις τέσσερις υποθέσεις του κύκλου "Ιστορίες του κυρίου Γκρέι" που δημοσίευσε ο Χένρυ Κάτνερ. Όταν μια γυναίκα σκοτώνεται σ' ένα ομιχλώδες πάρκο του Σαν Φρανσίσκο, η αστυνομία υποψιάζεται ότι πρόκειται για ληστεία που πήγε πολύ στραβά, αλλά ο προβληματικός νέος ασθενής του κυρ...\nΚωδ. Πολιτείας: 0170-0440\nΗ Αφροδίτη διαγράφει ένα πεντάγωνο γύρω από τη Γη κάθε οκτώ χρόνια. Η Σελήνη τετραγωνίζει τον κύκλο. Καθετί στους ουρανούς κινείται γύρω απ' όλα τα άλλα, χορεύοντας με τη Μουσική των Σφαιρών. Η κοσμολογία έχει αλλάξει αφάνταστα από την εποχή των ελληνικών και μεσαιωνικών ιδεών, ωστόσο δεν υπάρχει σύγχρονη θεωρητική εξήγηση των κοσμικών συμπτώσεων που περιβάλλουν τη Γη. Ο διακεκριμένος γεωμέτρης Τζων Μαρτινώ παρουσιάζει εδώ τα εξαίσια μοτίβα που σχηματίζουν οι τροχιές των πλανητών και τις μαθηματικές σχέσεις που τα διέπουν. Είναι όλα απλώς ...\nΜΙΑ ΣΥΖΗΤΗΣΗ ΣΤΗΝ ΑΘΗΝΑ, 1955\nΚωδ. Πολιτείας: 0170-0260\n"Υπάρχει μια Ευρώπη αστική, ατομικίστρια, εκείνη που σκέφτεται τα ψυγεία της, τα γαστρονομικά της εστιατόρια, που λέει "εγώ δεν ψηφίζω... εμείς δεν θέλουμε ούτε ρομαντισμό ούτε υπερβολές, δεν θέλουμε να ζήσουμε στα όρια ούτε να γνωρίσουμε τη διάσπαση"... Αντίθετα, εγώ θα ασπαστώ μια θέση που λέει: "Γνωρίζουμε το άκρο, το ζήσαμε, θα το ζήσουμε αν χρειαστεί, και μπορούμε να πούμε ότι το ζήσαμε γιατί περάσαμε μέσα από γεγονότα που μας επέτρεψαν να το γνωρίσουμε". Πράγματι υπήρξε μια γαλλική εθνική αλληλεγγύη και υπήρξε επίσης μια ελληνική εθν...\n1919 ΕΩΣ ΣΗΜΕΡΑ - ΔΙΑΣΠΑΣΗ ΚΑΙ ΑΝΟΙΚΟΔΟΜΗΣΗ ΤΗΣ ΕΥΡΩΠΗΣ\nBERSTEIN SERGE, MILZA PIERRE\nΚωδ. Πολιτείας: 0170-0116\nΤο τέλος του Α' Παγκοσμίου Πολέμου φαίνεται να σφραγίζει τη μοίρα της Ευρώπης καταλύοντας τις δεσποτικές αυτοκρατορίες. Στην πραγματικότητα, ο πόλεμος εισάγει τα σπέρματα της αποσταθεροποίησης. Κομμουνισμός και φασισμός αναπτύσσονται χάρη σε οικονομικές και πολιτικές κρίσεις που κλυδωνίζουν συθέμελα την Ευρώπη, διεκδικώντας και οι δυο τη διαδοχή των φθαρμένων φιλελεύθερων δημοκρατιών. Στα τέλη της δεκαετίας του '30 τίποτα, εκτός από έναν Β' Παγκόσμιο Πόλεμο, δεν φαίνεται ικανό να σταματήσει την ενοποίηση της ηπείρου κάτω από τη "νέα τάξη" ...\nΠΟΛΕΜΟΣ ΚΑΙ ΔΗΜΟΚΡΑΤΙΑ ΣΤΗΝ ΕΠΟΧΗ ΤΗΣ ΑΥΤΟΚΡΑΤΟΡΙΑΣ\nHARDT MICHAEL, NEGRI ANTONIO (TONI)\nΚωδ. Πολιτείας: 0170-0484\nΤο παρόν βιβλίο θα επικεντρωθεί στο πλήθος, τη ζωντανή εναλλακτική που αναπτύσσεται στο εσωτερικό της Αυτοκρατορίας. Θα μπορούσε να πει κανείς, απλουστεύοντας σημαντικά, ότι η παγκοσμιοποίηση έχει δύο όψεις. Από μία άποψη, η Αυτοκρατορία εξαπλώνει παγκοσμίως το δίκτυο ιεραρχιών και διαιρέσεών της που διατηρεί την τάξη μέσα από νέους μηχανισμούς ελέγχου και διαρκούς σύγκρουσης. Η παγκοσμιοποίηση όμως είναι επίσης η δημιουργία νέων κυκλωμάτων συνεργασίας και σύμπραξης τα οποία εκτείνονται υπεράνω εθνών και ηπείρων κι επιτρέπουν έναν απεριόρι...\nΚωδ. Πολιτείας: 0170-0589\nΗ ιδέα ότι η φύση επινοείται, δεν ανακαλύπτεται -ότι η αλήθεια κατασκευάζεται, δεν βρίσκεται- δίνει πλέον τον τόνο στην ιστορία της επιστήμης. Από τις κορυφαίες στιγμές αυτής της εξέλιξης είναι τα δοκίμια του κλασικού σήμερα βιβλίου της Ντόνα Χάραγουεϊ κι αυτό επειδή η πρωτοποριακή φιλόσοφος και φεμινίστρια έχει ενσκήψει σε ντοκουμέντα ερευνών, αποστολών και ιδρυμάτων σχετικά με τα πρωτεύοντα θηλαστικά, μελέτες αιχμής για το ανοσολογικό σύστημα ως σύστημα πληροφοριών, κι ακόμη σε κάθε είδους αφηγήσεις και περιγραφές γύρω από τη δημιουργία...\nΗ ΑΝΤΙΛΗΨΗ ΤΟΥ ΠΕΡΙΒΑΛΛΟΝΤΟΣ\nΔΟΚΙΜΙΑ ΓΙΑ ΤΗ ΔΙΑΒΙΩΣΗ, ΤΗΝ ΚΑΤΟΙΚΗΣΗ ΚΑΙ ΤΙΣ ΔΕΞΙΟΤΗΤΕΣ\nΚωδ. Πολιτείας: 0170-0645\nΠώς αντιλαμβάνονται οι άνθρωποι το περιβάλλον; Μια δυναμική θεώρηση από έναν ειδήμονα της συγκριτικής ανθρωπολογίας, της εξελικτικής θεωρίας και των σχέσεων πολιτισμού, τεχνολογίας και οικολογίας. Σύμφωνα με τον Τιμ Ίνγκολντ, η πολιτισμική ποικιλότητα συνίσταται, πρώτα απ' όλα, στην ποικιλία των δεξιοτήτων. Ούτε έμφυτες, ούτε επίκτητες, αλλά βιολογικές όσο και πολιτισμικές, οι δεξιότητες αναπτύσσονται και ενσωματώνονται στον ανθρώπινο οργανισμό μέσα από την πρακτική και την εκπαίδευση σ' ένα περίγυρο. Για να εξηγήσουμε τη γέννησή τους μέ...\nΚωδ. Πολιτείας: 0170-0681\nΣμύρνη, αρχές 20ού αιώνα. Ο Σωκράτης Ελισαίος είναι ιδιωτικός ντετέκτιβ. Η δουλειά του είναι να ξετρυπώνει κακοπληρωτές και πλαστογράφους για λογαριασμό λεβαντίνων και ελλήνων εμπόρων. Η φιλία του με τον επιθεωρητή Τζεβντέτ Σαμί τού εξασφαλίζει πληροφορίες, κι αυτός για αντάλλαγμα βοηθάει την αστυνομία στις υποθέσεις της. Τίποτα πολύ δύσκολο, ποτέ ανθρωποκτονίες. Αυτή τη φορά όμως, ο Ελισαίος θα βρεθεί μπροστά σε δύο πτώματα. Η έρευνά του θα τον οδηγήσει στα δρομάκια του Τουρκομαχαλά, της Αρμενοσυνοικίας και της εβραϊκής συνοικίας, στις α...\nΚωδ. Πολιτείας: 0170-0750\nΑυτή «φαίνεται εφτάψυχη!» λέει ο υπαξιωματικός της χωροφυλακής για τη νεαρή Κατίνα Τέντα, όταν τη συλλαμβάνουν στη γενέτειρά της, τον Αλμυρό Θεσσαλίας, το 1946, μετά από μήνες καταδίωξης και παρανομίας. Κάποιες απ' αυτές τις «εφτά ζωές», που ξετυλίχτηκαν σαν μυθιστόρημα μες στη φωτιά και το σίδερο της δεκαετίας του '40, αφηγείται αυτό το βιβλίο - ίσως η πιο συγκλονιστική αυθεντική μαρτυρία ενός αγώνα που δόθηκε στην κόψη της Ιστορίας, στα «χρόνια της θύελλας, του ηρωισμού και της ματωμένης ελπίδας». (Από την παρουσίαση στο οπισθόφυλλο του ...\nΜΑΚΡΥΣ Ο ΔΡΟΜΟΣ ΓΙΑ ΤΗΝ ΙΘΑΚΗ\nΠΟΛΙΤΙΚΗ ΞΕΝΙΤΙΑ, 1950 - 1974\nΚωδ. Πολιτείας: 0170-0754\nΗ επανάσταση δεν ήταν ποτέ τόσο διφορούμενη. Η πατρίδα δεν ήταν ποτέ τόσο ξένη. "Τον καιρό εκείνο υπήρχε μια ατμόσφαιρα ενθουσιασμού ανάμεσα στους πολιτικούς πρόσφυγες γιατί, παρ' όλες τις δυσκολίες που αντιμετώπιζαν στην εντελώς καινούργια ζωή τους, ανακάλυπταν ταυτόχρονα τις πρωτόγνωρες κοινωνικές παροχές του νέου σοσιαλιστικού καθεστώτος κι αυτό τους έκανε να νιώθουν μια κάποια δικαίωση του αγώνα που είχαν κάνει." "Είχα τελειώσει μ' αυτούς! Μέσα μου είχαν καταρρεύσει αυτά που είχα μάθει να υπερασπίζομαι μ' όλη μου τη δύναμη: η ειλικρίνε...\nΩΣ ΠΑΘΗΣΗ ΚΑΙ ΩΣ ΙΚΑΝΟΤΗΤΑ\nΚωδ. Πολιτείας: 0170-0760\nΤα τελευταία χρόνια αυξάνονται όσοι, επιστήμονες ή μη, ισχυρίζονται ότι η μοναξιά μαζί με την κατάθλιψη πρόκειται πολύ σύντομα να αποτελέσουν τις μεγάλες επιδημίες του 21ου αιώνα. Το φαινόμενο της μοναξιάς απασχόλησε έντονα, μέσα στους αιώνες, την τέχνη, τη φιλοσοφία και τη λογοτεχνία, και στις μέρες μας τις κοινωνικές επιστήμες, κυρίως δε την εφαρμοσμένη κοινωνιολογία. Αντίθετα με ότι θα περίμενε κανείς, δεν υπάρχουν πολλές μελέτες από τους ασχολούμενους με την ψυχική υγεία ψυχολόγους, ψυχιάτρους και ψυχοθεραπευτές, η πλειονότητα των οποί...\nΗ ΕΠΑΝΑΚΑΜΨΗ ΤΗΣ ΠΡΩΤΟΓΟΝΗΣ ΚΟΙΝΩΝΙΑΣ\nΜΕΤΑΜΟΡΦΩΣΕΙΣ ΕΝΟΣ ΜΥΘΟΥ\nΚωδ. Πολιτείας: 0170-0345\nΟι πρωτόγονες κοινωνίες -στην πραγματικότητα, οι πρωτόγονοι άνθρωποι- είναι επινοήσεις της δυτικής φαντασίας. Αυτό δεν σημαίνει ότι οι έννοιες του πρωτόγονου δεν εξυπηρετούν κανένα σκοπό. Όπως οι εναλλακτικοί κόσμοι της επιστημονικής φαντασίας, έτσι και οι ιδέες για την πρωτόγονη κοινωνία μάς βοηθούν να σκεφτούμε για τις δικές μας κοινωνίες. Ο πρωτόγονος, ο βάρβαρος, ο άγριος είναι τα αντίθετά μας μεγέθη. Είναι ό,τι δεν είμαστε. Μας καθορίζουν όπως τους καθορίζουμε. Αυτή είναι μια παλιά ιστορία στη Δύση. Ο Θουκυδίδης επισήμανε ότι ο Όμηρος...\nΟ ΜΥΘΟΣ ΤΟΥ ΞΕΝΟΥ\nΗ' Η PECHINEY ΣΤΗΝ ΕΛΛΑΔΑ\nΚωδ. Πολιτείας: 0170-0167\nΟ βωξίτης, η αλουμίνα και το αλουμίνιο αποτέλεσαν κεντρικά στοιχεία πολιτικών και οικονομικών διενέξεων για μια μακρά περίοδο της ελληνικής μεταπολεμικής ιστορίας. Όλα τα προγράμματα οικονομικής ανάπτυξης της χώρας, από την ανασυγκρότηση και δώθε, συμπεριελάμβαναν μια μονάδα αλουμινίου στα σχέδιά τους. Όλες οι πολιτικές παρατάξεις του τόπου, από την Κατοχή και μετά, θεωρούσαν την ίδρυση βιομηχανίας αλουμινίου ως βασικό στόχο της οικονομικής πολιτικής, κι ακόμη, με εξαίρεση το κόμμα της Αριστεράς, ενέτασσαν στο πρόγραμμά τους τη συνεργασία ...\nΚωδ. Πολιτείας: 0170-0416\n"Τα πρωτόκολλα ονείρων, διαλεγμένα από ένα εκτενές απόθεμα, είναι αυθεντικά. Τα κατέγραφα κάθε φορά αμέσως μετά το ξύπνημα και για τη δημοσίευσή τους διόρθωσα μόνο τις πιο αισθητές γλωσσικές ατέλειες". Με αυτή την εισαγωγική παρατήρηση συνόδευε ο Αντόρνο μια πρώτη σειρά καταγραμμένων ονείρων του που είχε επιλέξει προς δημοσίευση (αλλά δεν εκδόθηκαν παρά μετά θάνατον στα Άπαντά του). Συμπληρωμένα πλέον με πολλά άλλα που διάλεξαν οι επιμελητές για την ξεχωριστή αυτή έκδοση, απαρτίζουν, όπως πίστευε ο μεγάλος φιλόσοφος και "εμπνευστής" τους, ...\nΤΟ ΒΥΖΑΝΤΙΟ ΜΕΤΑ ΤΟ ΕΘΝΟΣ\nΤΟ ΠΡΟΒΛΗΜΑ ΤΗΣ ΣΥΝΕΧΕΙΑΣ ΣΤΙΣ ΒΑΛΚΑΝΙΚΕΣ ΙΣΤΟΡΙΟΓΡΑΦΙΕΣ\nΣΤΑΜΑΤΟΠΟΥΛΟΣ Α. ΔΗΜΗΤΡΙΟΣ\nΚωδ. Πολιτείας: 0170-0419\nΌταν ο Nikolae Iorga στη δεκαετία του 1930 επέλεγε να προτείνει το ερμηνευτικό σχήμα του «Βυζαντίου μετά το Βυζάντιο», σχήμα τόσο αγαπητό και στη νεοελληνική ιστοριογραφία, διόρθωνε στην πραγματικότητα κάποια προβληματικά σημεία του ρουμανικού εθνικού παρελθόντος σε σχέση με τους Σλάβους. Η θέση όμως για τη συνέχεια μεταξύ Βυζαντινής και Οθωμανικής αυτοκρατορίας, γιατί αυτό συνεπάγεται το «Βυζάντιο μετά το Βυζάντιο», αποτέλεσε τη βάση για να διατυπωθούν αποκλίνουσες αφηγήσεις σε πολλές βαλκανικές ιστοριογραφίες καθ’ όλη τη διάρκεια του 19ο...\nΚωδ. Πολιτείας: 0170-0343\n"Η οπτική που υιοθετείται σ' αυτή την εργασία είναι εκείνη της θεατρικής παράστασης και οι αρχές που συνάγονται είναι δραματουργικές. Θα εξετάσω τον τρόπο με τον οποίο το άτομο που βρίσκεται σε συνηθισμένες εργασιακές καταστάσεις παρουσιάζει τον εαυτό του και τη δραστηριότητά του σε άλλους, τους τρόπους με τους οποίους καθοδηγεί και ελέγχει την εντύπωση που σχηματίζουν γι' αυτόν, καθώς και όλα όσα μπορεί ή δεν μπορεί να κάνει κατά τη διάρκεια την παράστασης που δίνει ενώπιόν τους ... ... Κοινά προβλήματα σκηνικής παρουσίασης έγνοια για το...\nΗ ΑΝΑΣΥΓΚΡΟΤΗΣΗ ΤΗΣ ΟΙΚΟΓΕΝΕΙΑΣ, ΤΟΥ ΕΘΝΟΥΣ ΚΑΙ ΤΟΥ ΚΡΑΤΟΥΣ ΣΤΗΝ ΕΛΛΑΔΑ, 1943-1960\nΚωδ. Πολιτείας: 0170-0258\nΣχεδιασμένη και επιμελημένη από τον διακεκριμένο βρετανό ιστορικό Μαρκ Μαζάουερ, η συλλογή αυτή παρουσιάζει ορισμένα εξαιρετικά δείγματα της συνεχιζόμενης έρευνας σχετικά με τις συνέπειες της Κατοχής και του Εμφυλίου Πολέμου στο έθνος, το κράτος, το δίκαιο και την οικογένεια. Οι συγγραφείς παρακολουθούν την πορεία της ατομικής και της συλλογικής ζωής μέσα στο κλίμα της πόλωσης που σημάδεψε την Ελλάδα ως ένα από τα βασικά ευρωπαϊκά μέτωπα του Ψυχρού Πολέμου. Έτσι φέρνουν στο φως ανέκδοτες τοπικές και περιφερειακές ιστορίες επιχειρούν καινο...


Η αθλητική δραστηριότητα στο Ζωδιακό - Event Horizon Astrology\nΚάθε ζώδιο έχει τα δικά του χαρακτηριστικά γνωρίσματα. Τα χαρακτηριστικά αυτά επηρεάζουν αντίστοιχα το άτομο που έχει τονισμένες τις ποιότητες του ζωδίου αυτού στην ψυχοσύνθεσή του, στις επιλογές και τη συμπεριφορά του, ακόμη και στην εμφάνισή του. Έτσι, κάθε ζώδιο έχει διαφορετικές ανάγκες και προτιμήσεις όσον αφορά στην αθλητική του έκφραση και δραστηριότητα. Άλλο είναι πιο δυναμικό και ανταγωνιστικό, άλλο λειτουργεί καλύτερα σε ομάδες και άλλο επιζητά ήπιες μορφές άσκησης. Διάβασε παρακάτω την αθλητική δραστηριότητα για το ζώδιό σου αλλά και τον ωροσκόπο σου!\nΕίναι ανταγωνιστικός και μαχητικός χαρακτήρας που αγαπά την ταχύτητα και θέλει να βγαίνει πρώτος. Του ταιριάζουν δυναμικά, ατομικά αθλήματα όπως οι πολεμικές τέχνες, το τρέξιμο, η ποδηλασία, το κολύμπι. Επίσης συνδυασμοί αυτών όπως το τρίαθλο, αλλά και συμμετοχή σε αγώνες αυτοκινήτων ή μηχανών είναι πολύ κοντά στη φύση του.\nΕκτιμά την ηρεμία, την αισθητική και έχει υπομονή και αντοχή. Του ταιριάζουν αθλήματα χωρίς έντονη κίνηση και ταχύτητα όπως άρση βαρών, ήπιος χορός, η γιόγκα, τάι τσι, τα βάρη στο γυμναστήριο και γενικότερα ό,τι προωθεί αύξηση μυϊκής μάζας και όγκου.\nΣε ό,τι κάνει χρειάζεται νοητική διέγερση και εναλλαγές. Αγαπά την ποικιλία και δεν θέλει στασιμότητα. Αεροβική γυμναστική, ομαδικά αθλήματα ώστε να μπορεί να συναναστρέφεται κόσμο, ακόμη και τέννις και πινγκ πονγκ που χρειάζονται ευστροφία και παρατηρητικότητα του ταιριάζουν πολύ.\nΟ ήπιος και χαμηλών τόνων χαρακτήρας του αλλά και η αγάπη του για το σπίτι και την οικογένεια τον οδηγούν στο να θέλει να γυμνάζεται στο δικό του χώρο. Ωστόσο αθλήματα που σχετίζονται με το νερό όπως η ιστιοπλοΐα και η ιστιοσανίδα τον βοηθούν να βρίσκει τον εαυτό του. Επίσης, η άσκηση που συνδυάζει και την συναισθηματική έκφραση όπως χορός, yoga, pilates, tai chi είναι στις επιλογές του.\nΣε ό,τι κάνει θέλει να ξεχωρίζει και του ταιριάζουν αθλήματα που να μπορεί να προβάλλει τον εαυτό του μέσα από αγώνες και διακρίσεις. Ωστόσο έχει ροπή και προς την καλλιτεχνική έκφραση οπότε ο χορός και αθλήματα όπως το καλλιτεχνικό πατινάζ εντάσσονται σε αυτά που του ταιριάζουν.\nΗ ικανότητά του να προσέχει τη λεπτομέρεια είναι αξιοσημείωτη όπως επίσης και η οξυδέρκειά που τον διακρίνει. Αθλήματα στα οποία είναι σημαντική η λεπτομέρεια όπως η ξιφασκία, το γκολφ, το σκάκι και που παράλληλα προϋποθέτουν χρήση της λογικής, είναι ιδανικά για το ζώδιο αυτό.\nΛειτουργεί εξαιρετικά μέσα στην ομάδα οπότε τα ομαδικά αθλήματα είναι ο τομέας του. Ωστόσο φημίζεται για τη χάρη και την αρμονία του. Έτσι αθλήματα όπως η συγχρονισμένη κολύμβηση, η ρυθμική και η ενόργανη γυμναστική, το καλλιτεχνικό πατινάζ είναι ιδανικά. Παράλληλα, άσκηση που χρειάζεται ισορροπία όπως η yoga και η ποδηλασία είναι μια ακόμη επιλογή για το ζώδιο αυτό.\nΗ βαθύτερη του φύση είναι εξαιρετικά δυναμική και μαχητική. Μπορεί να αντέξει τον πόνο και μπορεί να πονέσει και τον αντίπαλο χωρίς ενοχές! Σε μαχητικά αθλήματα όπως πολεμικές τέχνες, καράτε, πυγμαχία και kick boxing το ζώδιο αυτό μπορεί να βρει τον εαυτό του. Παράλληλα η σκοποβολή αλλά και τα έντονα, υψηλής έντασης αθλήματα είναι επιλογές που του ταιριάζουν,\nΗ περιπετειώδης φύση του τον κάνει ιδανικό αθλητή σε extreme sports! Ελεύθερη πτώση, bungee jumping αλλά και σκι, snow board και wind surfing είναι στις ιδανικές του επιλογές. Αγαπά ό,τι του προσφέρει αδρεναλίνη, τον βγάζει από τη ρουτίνα, αλλά και τον βοηθά να γνωρίσει κόσμο. Του ταιριάζουν αθλήματα σε εξωτερικούς χώρους και φυσικά η τοξοβολία.\nΗ συγκροτημένη και επιφυλακτική του φύση τον ωθούν να επιλέγει αθλήματα στα οποία θέλει να έχει τον έλεγχο των κινήσεών του. Η ορειβασία, η αναρρίχηση, το περπάτημα μεγάλων αποστάσεων ή ακόμη και το τρέξιμο σε μαραθώνιο λόγω της εξαιρετικής αντοχής του, είναι επιλογές συμβατές με τα χαρακτηριστικά του.\nΗ πρωτοτυπία κυλάει στο αίμα του και θέλει να δοκιμάζει κάθε τι νέο και πρωτοποριακό. Όμως δεν μπορεί να καταπιέζεται στην προπόνηση και προτιμά να κάνει τα πράγματα στο δικό του ρυθμό. Τα διάφορα extreme sports αλλά και η ελεύθερη πτώση, το paragliding και ό,τι σχετίζεται με αέρα, που είναι το στοιχείο του, είναι ιδανικές επιλογές.\nΗ καλλιτεχνική του φύση και η πλούσια φαντασία του είναι σημαντικό να εκφράζονται σε ό,τι κάνει. Έτσι αθλήματα που σχετίζονται με καλλιτεχνική έκφραση όπως ο χορός και το καλλιτεχνικό πατινάζ είναι πολύ καλές επιλογές. Επίσης αθλήματα που σχετίζονται με το νερό, κολύμβηση, κωπηλασία, SUP που είναι το στοιχείο του, αλλά και η yoga που έχει και μια πνευματική διάσταση είναι ιδανικά για το ζώδιο αυτό.\nSun 02° Aquarius 05' 00"\nMoon 20° Virgo 19' 11"\nMercury 04° Aquarius 58' 33" R\nVenus 12° Capricorn 08' 52" R\nMars 28° Sagittarius 17' 18"\nJupiter 04° Pisces 59' 13"\nTrueNode 29° Taurus 23' 55" R


a-sports.gr :: Πέτυχε τον στόχο του στην Κατερίνη ο Ηρακλής\nΚύπελλο Ελλάδας | Κυριακή 26 Σεπτεμβρίου 2021 - 20:57\nΤο πρώτο του επίσημο ματς έδωσε την Κυριακή (26/9) ο Ηρακλής με τον «Γηραιό» να αντιμετωπίζει στην Κατερίνη τον Πιερικό για την 3η φάση του Κυπέλλου Ελλάδος.\nΗ ομάδα του Κώστα Γεωργιάδη πέτυχε τον στόχο της και σκοράροντας από ένα τέρμα σε κάθε ημίχρονο πήρε την νίκη-πρόκριση με 2-1 απέναντι στον πάντως αξιόμαχο Πιερικό.\nΟι «κυανόλευκοι» έδειξαν από νωρίς τις διαθέσεις τους με την ευκαιρία του Βιτίνιο ο οποίος μόλις στο 4’ βρέθηκε τετ-α-τετ με τον Ράντο, όμως απέτυχε να σκοράρει. Στο 13’ όμως οι φιλοξενούμενοι άνοιξαν το σκορ με κοντινό πλασέ του Κάκκο.\nΣτο ημίωρο ο Ηρακλής έχασε ευκαιρία με τον Τόμας για το 0-2 με τον Ράντο να αποκρούει σε κόρνερ την εκτέλεση φάουλ του άσου του «Γηραιού». Πέντε λεπτά μετά την έναρξη του δευτέρου 45λεπτου ο Μπαστακός από πάσα του Βιτίνιο σε κενό τέρμα έκανε το 0-2.\nΤο μόνο που κατάφερε ο Πιερικός ήταν να μειώσει στο 62’ σε 1-2 με τον Ζαφειράκη από το ύψος του πέναλτι, με τον Τότσκα να μην μπορεί στο 85’ να κάνει το 1-3 καθώς ο Ράντος απέκρουσε σε κόρνερ το σουτ του ποδοσφαιριστή των φιλοξενούμενων.\nΚίτρινες: 26’ Μπαστακός, 36’ Βιτίνιο, 65’ Τόμας, 72’ Κάκκο\nΠΙΕΡΙΚΟΣ (Νίκος Θεοδοσιάδης): Ράντος, Τοπαλίδης, Χαρτσιάς, Γιαλαμίδης, Καρβούνης, Σούνταρ (63’ Παπουτζίδης), Ίτσιος, Ζαφειράκης (81’ Μαυρίδης), Μπαϊραμπλί (46’ Καρανάτσιος), Μηλιώτης (81’ Μητακίδης), Χαντζάρας (63’ Καγκελιδης).\nΗΡΑΚΛΗΣ (Κώστας Γεωργιάδης): Παλαβράκης, Πανάγου, Πήλιος, Κωστούλας, Χρουσιέλ, Μ.Παπαστεριανός, Ματίας Τόμας (65’ Μασούρας), Κάκκο (73’ Τότσκα), Βιτίνιο, Μπαστακός, Γ. Παπαδόπουλος (60’ Ναπολιτάνο).